
HYRJE: 


I. Jeta dhe veprat e Lajbnicit 


1. SHEKULLI 1 XVII DHE LAJBNICI. 


Periudha ku zhvillohet jeta dhe vepra e Lajbnicit (1646- 
1716) është një nga më intensivet në historinë e kulturës 
evropiane. Pasi mbaruan luftërat e mëdha fetare, Evropa nuk 
e ka më travajin e konflikteve shkrumbuese: fillon ekspansioni 
i Francës në botë, ekspansion që gjen një kufi në sistemin 
e ekuilibrit politik, i cili, sado që i paqëndrueshëm është 
gjykuar nga historianët, sigurisht ka penguar mbizotërimin e 
Francës dhe ka krijuar një cevropeizëme kulturor, me fryte të 
mrekullueshme në zhvillimin e kulturës në të gjitha fushat, 
përmes bashkëpunimit të të gjitha vendeve të qytetëruara të 
Evropës. 

Është epoka e artë e matematikave. B. Kavalieri (1598- 
1647), duke zhvilluar meditimet matematike të Galileut, 
me sGjeometrinë e të papjestueshmëver (1635) hedh bazat 
e analizës moderne, e cila, përmes veprës së Torriçellit, do 
të përhapet në tërë Evropën. Ndërkohë Dekarti, filozof 
e matematikan, tek eGëometrier (1637) me metodën e 
koordinatave mund të transformojë problemat më të ndërlikuara 
gjeometrike në problema, relativisht të thjeshta, të algjebrës: 
themelon kësodore gjeometrinë analitike, që njëherësh 
çohet në zhvillime të mëdha nga Fermati (1601-1655), Bjen 
zbatime të shquara në zgjidhjen e problemave të rëndësishme 


falë Paskalit (1623-1662), të VVallis-it (1616-1703), të K. 


' Parathënia nga Giulio Preti (Monpabpoki, collana di testi filosofici 
diretta da Antonio Banfi, 1938). 

Huygensit (1628-1695). Emri 1 Paskalit dhe i Fermatit 
lidhet me zhvillime të tjera të analizës matematike: teoria ç 
numrave, analiza kombinatorike, llogaritja e probabilitetit: 
dhe zhvillimet e para të analizës infinitezimale. Themelimit 
të llogaritjes infinitezimale i kushtohen kërkimet e thuasje 
të gjithë matematikanëve të kohës, mes më të mëdhenjve në 
këtë fushë kujtojmë Gregorin prej 9. Vinçencos (1584-1667) 
dhe G. VVallis, ku është i dukshëm ndikimi i metodës së të 
papjesëtueshmeve të Kavaljerit dhe Torriçellit. Janë pjekur 
pra kushtet që Lajbnici dhe Njutoni, njëherësh, të themelojnë 
me qartësi absolute dhe në mënyrë sistematike llogaritjen 
infinitezimale, e cila do të bëhet metoda e përbotshme për 
interpretimin shkencor të dukurive natyrore. 

Filozofia shqetësohet në thelb nga problemet që sistemimi 
i shkencës së re imponon — empirizmi dhe matematizmi janë 
polet e përkundërta, të përfaqësuar njëri nga Bacon-i, tjetri 
nga Dekarti. Por mbi bazën e rezultateve të arritura, filozofia 
priret t'i zgjidhë problemet e mëdha tradicionale dhe të 
mbërrijë në një vizion të ri universal të botës, që vërshon në 
sistemin madhështor të Spinozës (1632-1677). Universalitetit 
të organizimit kishtar të Mesjetës ia zë dora-dorës vendin një 
universalitet i ri më i lëvizshëm dhe i lirë, të cilit çdo mendimtar 
i sjell kontribute të reja personale, duke futur meditimet e veta 
mbi bazën e themeleve dhe problemeve të përbashkëta për 
gjithë mendimin evropian të shekullit. 

Në gjysmën e dytë të shekullit mbisundimi i racionalizmit 
thyhet në Francë nga Paskali, i cili sjell tek kartezianizmi dhe 
kundër tij frymën rinuese të një përvoje fetare të përjetuar 
thellë, dhe e shkund besimin nga racionaliteti i ngurtë 
aprioristik i botës — në Angli falë veprës së empiristëve të cilët, 
duke refuzuar një dije 4 priori, duan të vëzhgojnë procesin 
përmes të cilit bota dhe përvoja naltohen në arsye. 

Tek Lajbnici është i fortë ndikimi i të gjitha këtyre 
rrymave: përpjekja universaliste mbërrin tek ai në vetëdije të 
plotë dhe, teksa pret si bazë të sistemit të tij matematizmin 
kartezian dhe spinozian, nën shtysën e empiristëve dhe 
sidomos të problemeve që zhvillimi i ndërgjegjes së shkencës 
vinte duke ofruar vetiu, përudhet drejt një filozofie historiciste 
dhe kontigjentiste në të cilën kërkesat themelore dhe më të 
shëndetshme të empirizmit gjejnë përnjohje të plotë. 


2. JETA 
Gotfried Vilhelm Lajbnic lindi në Leipzig (Saksoni) në 


1646-ënj i ati, Frederiku, ishte profesor i filozofisë morale në 
universitetin e atyshëm, dhe e ëma, Katerina Shmuk, i përkiste 
po ashtu një familjeje profesorësh. U rrit pra në një mjedis 
kulture të lartë dhe tregoi një vokacion tepër të hershëm për 
studimet, duke kaluar orë të tëra në bibliotekën e të atit. Logjika 
e matematika qenë dy disiplinat që e tërhoqën përnjëherësh 
dhe kanë me qenë bërthama e kërkimeve të tërë jetës së tij prej 
mendimtari. Karriera e tij universitare qe shumë e shpejtë: në 
Universitetin e Lipsias qe bachelor në 1663-shin, magister në 
filozofi dhe në jurisprudencë vitin më pas iu refuzua doktoratura 
në jurisprudencë për shkak të moshës së tij të re, e pasi shihej me 
sy të keq për idetë e tij në pararojë. Mandej iu dha doktoratura, 
në 1666-ën, nga Universiteti i Altdorfit. Vitin më pas e gjejmë 
në Nuerenberg dhe në Frankfurt me ftesë të t'atit të mikut të 
tij të fuqishëm Boineburg, falë rekomandimit të të cilit hyn në 
shërbim të Zgjedhësit të Palatinatit. 

Janë vitet ku Franca e Luigjit të XIV kërcënon tërë 
Evropën: Lajbnici atëherë, me një projekt analog me atë të K. 
Balbos për Austrinë, mendon t'i kthejë synimet ekspansioniste 
të Francës në dëm të myslimanëve. Pushtimi i Egjiptit, i kryer 

nga Luigji i XIV me ndihmën e të gjitha fuqive gjermanike, 
do ta ndalte përparimin francez në Gjermani. Projckti i pëlqen 
Zgjedhësit dhe kështu në 1672-shin e gjejmë Lajbnicin në 
Paris, si ambasador i Palatinatit, duke ekspozuar projektin 
e tij. Ky natyrisht, nuk pranohet, por Lajbnici qëndron si 
diplomat në Paris, deri në 1675-ën. Është periudha më 
pjellore e jetës së Lajbnicit, aty njeh doktorët më të mëdhenj të 
kohës, mes të cilëve Hygensin i cili e orienton përfundimisht 
kah matematikat. Përpos kësaj, i rënë në kontakt me veprat 
e Dekartit, i jep ideve të tij filozofike një qartësim dhe një 
orientim vendimtar. 

Në 1675-ën fillon udhëtimin e kthimit në atdhë, duke 
kaluar nga Londra, nëpër Amsterdam, nëpër Hagë, ku njeh 
Spinozën. Në '76-ën hyn në shërbim të Johan Frederikut 
dukës së Brunsvikut, si bibliotekar e këshilltar oborri. Do 
të qëndrojë aty gati tërë jetën duke zhvilluar veprimtarinë e 
tij të jashtëzakonshme: veprimtari diplomatike, meditime 
filozofike, kërkime matematike, të gërshetuara me kërkime 
historike të cilat e shtyjnë në udhëtim drejt Austrisë dhe Italisë 
në kërkim dokumentesh që kanë lidhje me derën e Brunsvik- 
Lyncburgëve. Me studimet gërshetohet korrespondenca me 
njerëz të shquar të tërë Evropës. 

Vitet e fundit të jetës së tij (1691-1704) u hidhëruan nga 
grindja e bezdisshme me Njutonin rreth primatit të shpikjes 
së përllogaritjes infinitezimale dhe nga braktisja ku e lanë 
mbrojtësit e tij të fuqishëm. Vdiq në nëntorin e 1716-s. 

Lajbnici dhe shekulli i XVIII. - Mund të themi se me 
Lajbnicin mbyllet '600 dhe hapet “700. Si politikan sforcimi i tij 
për të arritur një stabilitet në situatën evropiane përmes tratativash 
diplomatike € programesh të përpunuara nëpër kancelari 
është tipik i shtatëqindës, sikundër vetanak i “700-ës është 
evropianizmi i tij i gjerë. Në fushën e mendimit matematik, 

analiza e tij infinitezimale, më fatlume se përllogaritja e 
limiteve njutoniane, do bëhet, së pari falë Bernujit, mandej 


falë mbarë matematikanëve të mëdhenj deri tek Euleri dhe 
Lagranzhi, instrumenti hulumtues i tërë mendimit shkencor 
të mëvonshëm. 

Filozofia e tij do bjerë shpejt në harresë, pasi sistemimi 
skolastik i Volfit do e tradhëtojë frymën e saj dhe do të 
përfundojë duke e diskredituar atë— por tërë mendimi shekullit 
nuk do të bëjë tjetër përpos që do ia zhvillojë temat kryesore: 
historicizmi ( Vikoja e citon shpesh Lajbnicin dhe frymëzohet 
shumë nga ai), kontigjentizëm i përmbajtur në caqet e formës 
matematike, origjinaritet i ekzistencës individuale (Ruso). 
Dhe kur, në fillimet e shekullit të ri, Shelingu do të deklaronte 
se lidhet me Spinozën, në të vërtetë do zhdrivillojë temat e 
ndërprera të filozofisë lajbniciane. 


3. VEPRAT E LAJBNICIT - 


Krijimtaria e Lajbnicit shkrimtar është e pamatë: shkrime 
matematike, fizike, historike, filozofike formojnë një material 
të pamatë ende të pabotuar. Megjithatë ai nuk ka lënë asnjë 
vepër sistematike përfundimtare, por shumë e shumë trajtesa 
problemesh të veçanta dhe fragmentesh të një sistemi në 
dukje krejt njësoj, por që janë pafundësisht të ndryshme. Një 
rindërtim objektivisht i sigurt dhe i plotë i sistemit të tij, nuk 
është i mundur, megjithëse është provuar më shumë se një 


herë. 
Nga veprat e tij matematike kujtojmë vetëm: 


- Nova methodus pro maximis et minimis (Acta 
eruditorum, tetor 1684), ekspozim klasik i përllogaritjes 


infinitezimale. 

Nga veprat filozofike: 


- Dissertafio de arte combinatoria (1666). 

- Meditationes de cognitione veritate et ideis (1684). 
Logjikë 

- Nouveaux Essays sur VEnfendement humain (1704) ) 
Gnoseologji 

- Discours de mëtaphysigue (1686). 

- Primae veritates. 

- Monadologie (1714). 

- Principes de la Nature et de la Grace (1714). ) Metafizikë 

- Essays de Thëodicëe (1710). ) Teologji dhe moral. 


II. Mendimi i Lajbnicit 
1. HULUMTIMET FIZIKO-MATEMATIKE. 


a) Lajbnici konsiderohet si themeluesi i dinamikës: ai 
në fakt drejtoi kundër mekanikës karteziane një polemikë 
vendimtare (cfr. Brevis demonstratio erroris Gartesii — 1686 
— dhe Specimen dynamicum pro admirandis legibus etj., 1695). 
Dekarti vendoste në bazë të të gjithë mekanikës një përkthim 
të tijin matematik të parimit galileian të inercisë: sasia € 
lëvizjes është konstante: dhe sasia e lëvizjes (forcës) jepej nga 
formula: f-mv. Lajbnici fut një ndryshim themelor mes forcës 
së gjallë (energjisë kinetike) dhe forcës së vdekur (potentia, 
tension). Forca e gjallë është e aftë të shtohet vetiu gjatë 
lëvizjes, dhe i gjegjet formulës f-mv2 (172 mv2). Si pasojë € 
kësaj, parimi themelor i mekanikës formulohet nga Lajbnici 
duke iu referuar forcës së vdekur: potentia effectus et causae inter 
se aeguales. Mbi bazën e këtij parimi, më parë Hygensi, pastaj 
Bernouilli (1667-1748) dhe Lagranzhi (1736-1813) zhvilluan 


“ JETA DHE VEPRAT E LAJBNICIT 13 


postulatin e ruajtjes së forcës së gjallë (eshuma e prodhimeve të 
masës herë katrorët e shpejtësive gjegjëse mbetet konstantev). 


b) Rëndësia mekanike e këtij zbulimi lajbnician është shumë 
e madhej prej saj marrin shkas kërkime tepër të rëndësishme 
të fizikës matematikore, sidomos qysh kur Lagranzhi i dha një 
formulim prej të cilit u bë i zbatueshëm ndaj mbarë fizikës. 
Ama këto zhvillime nuk do të kishin qenë të mundshme pa 
integrimin e një analize matematike më të rafinuar, që mund 
të llogariste variacionet e vazhdueshme të një madhësie (p.sh. 
madhësia cpunës) me shtime pasuese maksimale në kohë 
minimale, dhe mandej që të mund t'i përllogariste fenomenet 
në funksione (jepet konstantja me llogaritë ndryshorin, jepet 
ndryshori me llogaritë konstanten). Njutoni dhe Lajbnici, siç 
e dimë, do të arrinin njëherit tek formulimi i kësaj metodej 
por llogaritja infinitezimale e Lajbnicit, më e thjeshtë në 
simbolikën e numërtimit, pati fat më të madh dhe u përhap 
në tërë kontinentin. 


c) Por cilat janë pasojat që Lajbnici nxjerr për filozofinë 
nga zbulimet e tij fiziko-matematike” 


1) Si fillim njëherë, fakti që lëvizja është një pasojë jo 
e përplasjes, por e forcës së brendshme të trupit, pra 
që lëvizja është një cemërtim (- cilësi, ndajshtim) i 
brendshëme. Kjo është baza fizike e parimit të madh 
që është ndër themelorët e mendimit lajbnician. 


2) Që asnjë trup nuk është kurrë mirëfilli pasiv, por që 
gfuqitë e vërteta nuk janë kurrë thjesht mundësik: ka 
gjithmonë prirje dhe veprime. 


3) Që të gjitha lëvizjet dhe të gjithë fenomenet ndodhin 
gradualisht — pra boshi dhe qetësia nuk ekzistojnë. 
Ky është ligji i vijimësisë të cilin, Lajbnici e tejbart 

nga domethënia e tij matematike në filozofi, duke ç 
shprehur kështu: dVatura non facit saltusr. Për këtë 
parim nuk është i mundshëm actio in distans i mëtuar 
nga disa njutonianë. 


d) Mbi bazën e këtyre parimeve, Lajbnici i kundërvihet si 
mekanicizmit kartezian ashtu edhe hipotezës atomiste. Shtrirja 
është e ndashme deri në pafundësi, pra nuk ka atome (masa 
minimale materiejeje të pandashme). Në vend të tyre Lajbnici 
vendos substancën e thjeshtë, që është një qendër e pandashme 
spontane energjie kinetike (force të gjallë). Një sistem qendrash 
energjie krijon përbërjen që është trupi. Për ta kuptuar këtë 
parim le të ndërmendim kërkimet bashkëkohore të biologjisë 
(sidomos ato të Redit dhe Malpigit) sipas të cilave ishte vënë 
re se insektet nuk lindin nga hiçi (ngjizja e vetvetishme), por 
rrjedhin prej metamorfoze nga vezët e lëshuara nga prindërit. 
Pra, trupi modifikohet sipas transformimesh të stërvogla 
përreth një qendre që mbetet gjithmonë identike. Kjo qendër 
quhet në mënyrë aristoteliane enteleki, parim i brendshëm 
përsosjeje dhe energjie, parim variacioni i asaj përbërjeje që 
është trupi. 

Këto konceptime të reja e çojnë Lajbnicin shumë afër 
natyralizmit të Rilindjes: çdo qendër është e gjallë, e pajisur me 
ndërgjegje (aftësi përshfaqëse). Kështu, ndërsa për Dekartin 
realiteti logjik i botës ishte realiteti i mendimit, për Lajbnicin 
(sikundër, bashkohësisht, për Berklejn) çdo fenomen (pra 
realiteti fizik) është mendim: vetëm se termi mendim përfshin 
jo vetëm idetë e qarta e të dallueshme të Dekartit (mendim 
logjik), por çdo forme, sado konfuze, të ndërgjegjes. 

2. LogjiKA. 


a) Prej shumë pikëvështrimesh Lajbnici mund të 
konsiderohet nismëtari i iluminizmit kontinental. Veçanërisht 
për sa i përket idealit të tij universalist dhe enciklopedist të një 
mathesis untversalis. Ajo do të konsistonte: 


a) në zbulimin e formës universale të dijes, të dhënë 
nga bashkëvargëzimi i nevojshëm i koncepteve sipas 
modelit matematik, 


B) në një sistemim të të gjithë dijes sipas kësaj forme, 


y) në organizimin universal të shkencave sipas qëllimeve 
praktike të jetës njerëzore. Rrjedh së këndejmi 
kozmopolitizmi tipik i Lajbnicit, që prirej t'i 
organizonte të gjithë popujt në një njësi universale 
nga pikëvështrimi i një të vërtete unike (1). 


Sa u takon pikave a) dhe B) kujtojmë kërkimet logjiko- 
matematike të Lajbnicit. Ai, në gjurmëte Raimond Lulit, donte 
të gjente një Characteristica Universalis ose Ars combinatoria 
(cfr. Dissertatio de arte combinatoria, 1666). Duke i dalluar idetë 
dhe konceptet në të thjeshta e të komplikuara, do të duheshin 
reduktuar të gjitha idetë në ide të thjeshta (kategori) dhe me 
i tregue me simbole të ndryshme: mandej, sipas rregullave të 
Algjebrës (pra të analizës kombinatorike) me i kompozue mes 
tyre në të gjitha mënyrat e mundshme. Kështu do të zgjerohej 
dukshëm thesari i dijes dhe do të gjendej një mënyrë shumë e 
thjeshtë dhe e sigurt me i përçanësue të gjitha idetë, dhe me i 
vërtetue të gjitha të vërtetat. 


b) Me teorinë lajbniciane të ideve lidhet analiza 
kombinatorike dhe logjika matematike. Kundër Dekartit, që 
i konsideronte të gjitha idetë të qarta e të dalluara, Lajbnici 

heq vërejtjen se e vërteta e idesë nuk mund të jetë tjetër pos 
mundësisë së saj. Ideja është vërtetë dhe reale vetëm si E 
mundshme. Për mundësi të idesë nënkupton bashkëmundësinë 
e ideve të thjeshta që e përbëjnë, pa kontradiktë apo pamundësi 
matematike. Pra ideja e përbërë shfaqet si rezultati i një var 
operacionesh logjike (për shembull mbledhja) mbi idetë e 
thjeshta: ideja është e mundshme nëse këto operacione janë të 
mundshme. Për shembull katrori rrumbullake është një ide 
e pamundur pasi shumëfishimi (logjik) ekatror rrumbullak, 
nuk është i zbatueshëm meqë këto të dyja janë koncepte 
kontradiktore. Kështu edekaedri i rregulltë nuk është i 
mundur, pasi gjeometrikisht nuk ndërtohet dot, pra koncepti 
i analizuar do të çonte në operacione logjiko-matematike në 
kontrast me teoremat themelore të gjeometrisë. 

Themeli i realitetit të ideve është Zoti. Për shembull 
teorema e Pitagorës është e vërtetë edhe pse askush nuk 
e mendon. Megjithatë ai është një mendim dhe e bijon të 
vërtetën e tij nga të qenit e tij i mendueshëm. Ai është pra 
real pasi është një mendim i amshueshëm i Zotit. Të gjitha 
idetë janë mendime hyjnore, por jo në kuptimin që varen nga 
fakti që Zoti i mendon, por ngaqë përbëjnë vetë mendimin 
hyjnor (mendja e Zotit është logu i tyre: si Zoti aristotelian, si 
Verbumi i teologëve të krishterë, si Substanca e Spinozës). 


c) Çanësimi është për Lajbnicin dyfish: nominal dhe real. 
Çanësim nominal është ai që e përshkruan përmbledhtazi 
konceptin, pa ia treguar mundësitë, çanësim real është 
përkundrazi ai që shpreh dekompozimin e mundshëm (pa 
përmbartur kjo gjë kontradiktë) të një koncepti në konceptet € 
tij të thjeshta: pra përkufizimi real duhet të tregojë mundësinë 
logjike të konceptit të çanësuar. 

Raporti i dekompozimit mendohet nga Lajbnici M Pa 
bazën e propozitës predikative (atë që i atribuon predikate një 

subjekti): propozita e vërtetë — pra edhe përkufizimi real, që 
është një lloj i saj — është ajo ku predikati i brendashkruhet 
subjektit medoemos, pra ajo ku predikati përmbahet brenda 
nocionit të subjektit. 


Pasoja filozofike e kësaj teorie është tepër e madhe: e 
vërtetë është ajo çka është substanciale në sensin spinozian. 
Çdo koncept i vërtetë (pra çdo ent i përcaktuar) është ne vete 
e për vete, i përmban a priori të gjitha predikatet e tij, pra çdo 
qenie e përcakton në vetvete gjithçka që i ndodh. 


d) Mbi bazën e teorisë së përkufizimit, Lajbnici merr edhe 
njëherë klasifikimin kartezian të nocioneve në të errëta të 


qarta të ngatërruara të dalluara (sh. Meditationes de cognitione 
veritate atque ideis). Nocioni është: 


i errët D 
i qartë 9 
f' ngatërruar 9 


i dalluar 9 


i papërshtatshëm 9 
i përshtatshëm 9 


simbolik D 
intuitiv 8) 


(1) kur nuk duhet për të njohur gjënë e përshfaqur 
(2) kur të bën ta njohësh gjënë e përshfaqur 
(3) kur nuk mund t'i numëroj ndamas gjërat e përshfaqura 


(4) kur mund të numëroj ndamas gjërat e përshfaqura 

(5) kur, nëse ideja është e përbërë, përbërëset nuk janë të 
njohura dallueshëm 
(6) kur përbërëset janë të njohura dallueshëm 
(7) kur ka shenja në vend të ideve të menduara realisht 
(8) kur ideja është e gjitha e menduar 
Përkufizimi pra është i qartë, i dallueshëm dhe i përshtat- 
shëm. 


e) Konceptimi i së vërtetës dhe i substancialitetit të së 
vërtetës, që kemi parashtuar deri këtu, e rreshton padyshim 
Lajbnicin me Spinozën. Parimi i emërtimeve të përbrendshme, 
që rrjedh drejt nga kjo teori, është i përbashkët tek të dy. Për 
Spinozën gjithçka që është ose ndodh, ndodh medoemos dhe 
varet nga vetë natyra e entit, kështu, kundër fizikës karteziane, 
lëvizja konsiderohet si e përbrendshme tek trupi në lëvizje. 
Për Lajbnicin gjithçka që është ose i ndodh një substance, 
ndodh dhe është falë përkufizimit të saj, pasi gjithçka mund 
të konsiderohet predikat i substancës së thjeshtë që është 
subjekt. Por spinozizmi i Lajbnicit ndalon këtu. Për të parin të 
gjitha gjërat janë moduse ose aspekte të një subjekti të vetëm, 
Substancës ose Zotit — dhe e gjithë lëvizja rrjedh prej një 
domodoshmërie të kulluar gjeometriko-deduktive nga esenca 
hyjnore, i dyti, përkundrazi, sado që sforcohet të mbërrijë një 
konceptim analog (që përfaqësonte idealin e tërë racionalizmit, 
të paktën deri tek Hegeli), gjendet përballë: 

1) qendrave spontane të energjisë që janë substancat € 

thjeshta: 

2) hetimit matematik që e ka çuar ta konsiderojë mendimin 
përtej fushës së reales, në fushën e së mundshmes. 
Koncepti është real (si koncept) kur është i mundshëm: 
realiteti i tij është pra dlirësisht ideal. Në terma më të 
saktë: koncepti është një ens, jo një existens. 

Ens est quod concipi potest, existens guod Percipi potest. 
(Ent është ajo çka rroket nga koncepti, ekzistent ajo që 
rroket nga percepti. Sh. i përkth.). Tashti perceptimi është 
raporti kompleks dhe shumëformësh me anë të të cilit dy 
substanca të veçanta hyjnë në raport mes tyre, konceptimi 
është veprimtaria e pasqyruar e mendimit që zbulon thurjen 
(matematike) 4 priori të botës perceptive. Pra mendimi logjik 
(concipere) i përbërë nga të vërtetat formale dhe abstrakte, pra 
bosh: konkretja jepet nga faktet e perceptimit, relacion i një 
qenieje ekzistuese me ekzistues të tjerë. Pra: bota € qenies 
(entia) është shumë më universale por më pak e komplikuar, 
bota e ekzistueses është shumë më konkrete dhe maksimalisht 
e komplikuar, pasi të gjithë raportet që mendimi i mban të 
ndara shkrihen konkretisht tek perceptimi. 

Prandaj Lajbnici, për këtë frymë empirizmi që e përshkon 
tërë mendimin e tij, duhet të pranojë mes të mundshmes 
së domosdoshme dhe të pamundurës (dy rastet e vetme të 
pranuara nga Spinoza) botën konkrete të së mundshmes 
ekzistuese, kalimtare. Ai dallon pra të vërteta të arsyes dhe të 
vërteta faktike. Ideali i të dyjave të vërtetave është e vërteta 
substanciale, pra identiteti, por ndërsa të vërtetat e arsyes (ose 
të domosdoshme) mund të demonstrohen, pra të reduktohen, 
me një seri arsyetimesh të ndërmjetme, tek të vërtetat identike 
dhe tek konceptet e thjeshta, të vërtetat faktike (ose kalimtare) 
munden vetëm të provohen me eksperiencë, pra përzgjidhja 6 
tyre në të vërteta identike shkon në pafundësi. E vërteta faktike 
është si numri irracional (n, V2 etj.) që mund të reduktohet pë 
shprehje racionale, por vetëm me një proces të pafundmë. Në 

Kujtojmë këtu se Lajbnici pararend patjetër një doktrinë 
të rëndësishme kantiane: për Kantin përvoja është gjithmonë 
vetëm fenomenore, pasi origjina e të dhënave ndjesore (Lajbnici 
do të thoshte, me përgjithësim më të madh, të dhënave 

anjohshme, një noumen. Maimoni, një 


nga interpretuesit më të mprehtë të Kantit, ka interpretuar 
pikërisht noumenin si një cak në procesin e analizës racionale, 
duke iu drejtuar, si Lajbnici, analogjisë me numrin irracional, 
Prandaj vetëm cilësorët, ose predikatet, e përbëjnë botën 
e hulumtimit të shkencës, subjektet, pra trupat, nuk janë të 
trajtueshëm shkencërisht, por janë vetëm caku dhe mbështetja 
(postulati, por i pademonstrueshëm) i vetë cilësorëve. Procesi 
i zhbërjes së metafizikës dhe shkencës së lashtë, të bazuar 
pikërisht mbi konsiderimin e subtancave dhe të raportit të 
tyre me aksidentet, që ka filluar me Rilindjen, i vijuar nga 
Loku dhe Berkleji, mund të quhet i mbyllur me Lajbnicin. 
Analogjia me Kantin bëhet më e fortë, nëse ekzaminojmë 
raportin mes të vërtetës kalimtare dhe Zotit. Kjo mbetet 
kalimtare edhe tek Ai: vetëmse, duke qenë i pafundmë 
Zoti, tek Ai procesi i vendimit është i kryer krejt, pra fundja 
edhe e vërteta faktike është substanciale, substanca e saj 
është pikërisht Zoti vetë. Por njohja që Zoti ka për botën € 
kalimtareve — pra për veten si Substancë absolute e botës — 
nuk është një scientia intellectus (pra ajo njohje që kihet për të 
vërtetat logjike), por një scientia visionis (që i gjegjet intuicionit 
intelektual të Kantiti), pra perceptimi i pafundëm i Qenies 
së pafundme. Kjo kuptohet më shumë, duke kujtuar se për 
Lajbnicin ekzistojnë të vërteta parësore faktike: pra të vërteta 
imediate (të menjëhershme, të pandërmjetësuara) (si identiket), 
prapë logjikisht kalimtare (cfr. Primae Veritates). Mes këtyre 
më e rëndësishmja është ccogito ergo sumr-i kartezian: që për 
Lajbnicin është vetëm akti themeltar me të cilin substanca 
individuale ekzistuese din për ekzistencën e vet, percepton 
ekzistencën e vet. Ky akt është tek Zoti escientia visionis”, ku 


Zoti din veten dhe botën, e cila e ka në të substancën e tij, si 
ekzistuese. 


perceptive) është € p 

£) Lajbnici në lidhje me këtë shprehet edhe kështu: vetëm 
Zoti din për botën, pasi është Ai që e bën. Shija krejt vikiane 
e kësaj fjalie (që shpreh kritikën ndaj kartezianizmit ndo të 
Vikos ndo të Lajbnicit) na autorizon ta interpretojmë në 
një sens krejt vikian: e vërteta e faktit (pra e vërteta faktike, 
kalimtare) mbërrin të vërtetën e saj aprioristike vetëm tek 
Zoti. Atëherë si është e mundur një fizikë matematike, pra një 
shpjegim matematik i botës” Kujtojmë ndërkohë sesi Lajbnici 
(dhe, paralelisht me “të, Njutoni) e shkatërronte reduktimin 
kartezian të mekanikës në matematikë: mekanika fut koncepte 
cilësisht të diferencuara dhe empirikisht të provuara (si ai i 
energjisë kinetike, forcave të gjallav etj.) të padeduktueshme 
me një arsyetim të thjeshtë matematik, matematikat moderne 
(mbi të gjitha analiza infinitezimale) mund të përllogarisin 
raportet nistore e mbarimtare në një dukuri përmes zhvillimit 
të një ekuacioni diferencial, pa përcaktuar asgjë rreth stadeve 
të ndërmjetme të vetë lëvizjes. Matematika është pra një 
instrument për t'i bërë të kuptueshme dukuritë, jo një shenjim 
i realitetit të tyre faktik, edhe Kartezi, veç tjerash, e kishte 
vënë re, duke thënë se arsyetimi shpjegon por nuk i provon 
faktet, dhe Njutoni e shpreh këtë me shumë forcë në frazën 
shypotheses non fingor. 

Veç tjerash për Lajbnicin, sikundër për Vikon, matematika 
është vetëm simbolike: pika është një simbol (për Vikon një 
fiksion, nga cfingor, që është e njëjta gjë me simbol) i substancës 
së thjeshtë: nëse mendojmë se metoda e të pandashmëve të B. 
Kavalierit, prej të cilit, kemi parë, rrjedh analiza infinitezimale, 
qëndronte në përllogaritjen e linjës si të përbërë me pika (plani 
i linjave, hapësira e planeve) dhe në përshfaqjen e pikave me 
numra, kuptohet sesi me këtë gjë Lajbnici arrinte të shpallte 
simbolicitetin e tërë analizës moderne. e sË 

Prandaj parimi që qëndron në bazë të procesit logjik që 

e interpreton realen nuk është parimi i thjeshtë i identiteti, 
(A-A) ose i kontradiktës (nëse cAzAr është e vërtetë, Ak, 
nuk mund të jetë e vërtetë, dhe anasjelltas): por një parim i ri, 
i futur pikërisht nga Lajbnici: parimi i arsyes së mjaftueshme, 
për të cilin tek çdo dukuri duhet dhe mjafton të jepet një Arsye 
e mjaftueshme për ta shpjeguar. Për të kuptuar këtë parim, 
le të mendojmë se në matematikë quhet gkusht i nevojshëm 
dhe i mjaftueshëme çdo relacion i shprehur në një teoremë 
ku Hipoteza mund të bëhet lezë, dhe anasjelltas. Nëse ky 
inversion nuk mund të ndodhë, kushti është vetëm i nevojshëm 
dhe jo i mjaftueshëm. Tashti mendimi i kulluar logjik (ai i 
të vërtetës së arsyes) themelohet mbi përkufizimin, për të 
cilin Lajbnici thotë cozmnis proprietas reciproca est defnitior (. 
Kështu: enjeriu është një kafshë e arsyeshmev është ndërsjellë 
pasi mund të thuhet ckafsha e arsyeshme është njeriuv: sikur 
të mos mund të përmbysej do të kishim tek kafshëria dhe 
tek arsyeshmëria kushte vetëm të nevojshme ose vetëm të 
mjaftueshme për njerëzinë. Me një shembull tjetër: nëse unë 
di se Filani ka thyer një xham, kam arsyen e nevojshme për të 
shpjeguar thyerjen e atij xhami, por nëse di vetëm se një xham 
është thyer, mbetet e papërcaktuar se kush e ka thyer. Kjo 
është domethënia logjike e kontingjencës, e racionalizueshme 
vetëm pjesërisht. Kjo përnjohje e gjerë e kontingjencës, e 
konsideruar jo irracionale, por e racionalizueshme në infinit, e 
bën Lajbnicin mendimtarin e parë thellësisht modern. 


3. TEORIA E SUBSTANCËS 


a) Pas asaj që kemi thënë, do duket e qartë teoria 
lajbniciane e substancës. Lajbnici e përkufizon subjektin si të 
tillë që përmban të gjithë predikatet e tij. Në dukje, duhet 
përkufizimi tradicional aristotelian: por ndikimi kartezian dhe 
sensi spinozian janë evidentë. Substanca është në fakt themeli 

i çdo fenomeni dhe tek nocioni i saj përfshihet jo vetëm tërë 
e shkuara e tashmja e ardhmja, por, prej complicatio omniume 
të evidentuar sakaq nga filozofët e Rilindjes, edhe ngjarjet 
e tërë universit të përmbajtura në mënyrë të pashtjelluar në 
çdo ngjarje. Pra, edhe për Lajbnicin, substanca është me të 
vërtetë më vete dhe për veten, si për Spinozën. Megjithatë 
diferenca nga spinozizmi është shumë e fortë. Në fakt nga 
Substanca spinoziane mënyrat (pra fenomenet, qeniet e 
veçanta) rrjedhin për domosdoshmëri gjeometrike, kurse 
për Lajbnicin fenomenet përmbahen, vërtë, në subtancën a 
priori, ama jo me domosdoshmërinë e arsyes, porse vetëm me 
domosdoshmërinë faktike. Substanca pra është një qendër 
organizimi dhe koherence të reales, një cak racional në 
procesin infinit të komplikimit të fenomeneve. Ja përse, teksa 
i pari mund të pranojë vetëm një Substancë (Zotin), L. pranon 
substanca të pafundme individuale, qendra të pjesshme të 
botës së pafundme të fenomeneve. 

b) Lajbnici i redukton të gjitha fenomenet në perceptime 
apo mendime të Substancës: duhet mbajtur parasysh se ai € 
zgjeron nocionin e mendimit tek të gjitha format e përshfaqjes. 
Por këtë vetëdije lajbniciane nuk duhet ta kuptojmë si një 
dije, një vënie re nga ana e subjektit (pra nuk bëhet fjalë për 
ndërgjegje) por vetëm për referimin e të gjithë fenomeneve 
tek fenomene të tjera (fenomenet janë gjithmonë relacione, 
ja përse secili çon, me relacione të menjëhershme, tek gjithë 
të tjerët) dhe bashkë me atë qendër relacionesh që është 
subjekti: subjekti (ose ndërgjegja) i rrin fenomeneve si qendra 
e perimetrit i rrin rrezeve. Perceptimet janë më pak apo më 
shumë të qarta e të dalluara sipas gradës më të madhe apo më 
të vogël të zhdrivillimit të vetë raporteve. 

Kur Lajbnici orvatet t'i japë një domethënie psikologjike 
teorisë së tij të perceptimit duhet të kërkojë ndihmën e gpetites 

perceptionse pra perceptimesh maksimalisht të pashtjelluara, 
pra të errëta dhe të ngatërruara, t€ cilat vetë subjekti nuk i 
vë re: janë, siç do e thotë psikologjia moderne, perceptime të 
nënvetëdijshme. Për shkak të absurditetit të kësaj teorie (një 
ndërgjegje e pandërgjegjshme është një katror rrumbullak) 
çka do të thotë thjesht se ndërgjegja nuk duhet ngatërruar me 
vroen e subjektit. Perceptimet janë pra relacione që vendosen 
tek subjekti, por nuk varen prej tij (një raport analog e kemi 
parë mes ideve dhe mendimit): substanca është arsyeja 
e mjaftueshme dhe mediumi tek i cili ato lidhen dhe ku 
mbështeten. 


4. MONADAT 


a) Në veprat më të pjekura (Monadologjia — Principes de 
la Nature et de la Grace) substanca individuale merr pa tjetër 
emrin e monadës. Ajo është: 


1) nga pikëpamja fizike, substanca e thjeshtë, pra qendra 
autonome e energjisë: 


2) nga pikëpamja logjike, subjekti për të cilin një seri 
fenomenesh janë predikate në akt (në fuqi të gjithë 
fenomenet janë predikate të tij) 


3) ngapikëvështrimi metafizik, qendra unitare, substanca, 
e perceptimeve-relatime. 


b) Monada është substancë, pra është më vete dhe për 
veten, absolutisht autonome: çka Lajbnici e shpreh duke 
thënë se monadat enuk kanë as dyer as dritarer. Pra monadat 
nuk mund as të operojnë jashtë as të pësojnë ndikime, çka 
do ta shkatërronte substancialitetin dhe autonominë e tyre. 
Megjithatë monada, me gjithë izolimin e saj, reflekton tërë 
universin, madje është një univers. Edhe Brunoja kishte 

zhvilluar më parë një teori të tillë: makimumi dhe minimumi, 
nëse janë të pafundmë, përkojnë. Monada (fjala gjendet sakaq 
tek Brunoja) është një minimum i pafundmë. 

Për t'u kthyer tek Lajbnici, çdo monadë përshfaq (pra 
është) të gjithë universin sipas cpikëpamjesv së vet. Njëmend 
kemi parë se fenomeni është relacion, i lidhur me gjithë të 
tjerat, prandaj një relacion i caktuar i përmbart të gjithë të 
tjerët në mënyrë më shumë a më pak të shtjelluar. Pra të gjitha 
relacionet (fenomenet, ngjarjet) janë të dhëna sëbashku tek 
ato që aktualizohen tek monada, individualiteti ose veçantia 
e të cilës qëndron në faktin se tek ajo (ose përreth saj, pasi 
monada është një qendër) vetëm disa janë të shtjelluara, të 
tjera përmbahen aty në mënyrë të pashtjelluar. 

c) Pasojë e kësaj doktrine është historicizmi i Lajbnicit. 
Teksa për racionalizmin e Kartezit dhe Spinozës fenomenet 
rrjedhin nga njëri-tjetri sipas një domodoshmërie deduktivo- 
gjeometrike, dhe pra sistemi i arsyes (sikundër pjesët e një 
traktati gjeometrie) ishte i gjithi njëherësh në akt dhe koha 
nuk ishte tjetër përpos një mënyrë e jonë me i pa gjërat, që 
varej nga papërsosmëria jonë, për Lajbnicin zhvillimi i arsyes 
është kalimtar, pra relacionet (ngjarjet) e mbartin në vetvete 
kohën ku zhvillohen. Koha (a) koncept abstrakt, është element 
i fenomenit, pra, duke i bashkëvendosur dy domethëniet e 
ndryshme (a) dhe (b), koha është i njëjti ritëm i nevojshëm 
shtjellimi i relacioneve. 

Në fakt, Lajbnici është i pari që flet për botën jo vetëm 
si kompleks ngjarjesh të njëhershme, por edhe si kompleks 
ngjarjesh vijimësore, dhe që shihte tek historia një kontingjencë 
të rregulluar (ose racionalitet faktik) analog me atë që sundon 
në botën fizike. 

d) Shtjellimi i relacioneve (pra shtimi i qartësisë dhe 
dallueshmërisë tek idetë) ndjek një plan të domosdoshëm, 

ku çdo gradë është një moment menjëherë pasues ndaj të 
mëparshmit: pra variacionet janë vijimësore të vazhdueshme 
infinitezimore. Kjo është ex continui, për të cilin kemi folur 
dhe që shprehet me moton: çNatura non facit saltusr. 

Çdo gradë e re mbart ama me vete një sistem të ndryshëm 
raportesh të shtjelluara, një pikëpamjer të re, pra një monadë 
të re. Ligji lajbnician i identitetit të të padallueshmeve, për 
të cilin diferenca mes monadave është subtanciale dhe nuk 
qëndron kurrë mbi elemente të përjashtme (enuk ekzistojnë 
dy monada të ndryshme vetëm prej numrite) nuk është tjetër 
pos një aplikim i cex confinuiv. Në sajë të këtyre dy ligjeve, 
Lajbnici mund të fusë një klasifikim të monadave dhe të 
entelekive, frymëve, shpirtrave: klasifikim që Autori e pranon 
si relativ, pra metafizikisht jo absolut. 

Entelekia është grada më prapësore, ajo për të cilën jepen 
relacionet më të shtjelluara, dhe perceptimet janë perceptime 
të vogla (krejt të errëta dhe të nënvetëdijshme). Janë embrionet, 
protozotë etj. 

Fryma ka perceptime më të shtjelluara, më të gjera, të 
cilat përshfaqin një gradë të parë vetëdijeje, fryma zotëron 
mbamendje dhe aftësi përgjithësimi empirik (jo mendim të 
mirëfilltë) pra njëfarë nocioni të strukturave të veta. 

Në fund pastaj shpirti karakterizohet nga rrokja 
(aperception), që është vetëdije e plotë: ai element qendror, 
që e përbën monadën, është në të gjitha të tjerat i pashtjelluar, 
këtu, tek shpirtrat, mbërrin në shtjellim, dhe kështu shtjellohen 
relacionet e fenomeneve me qendrën (Kanti do thoshte 
veprimtaria sintetike e mendimit), pra skema strukturale dhe 
relacionale e përvojës. Shpirti është ndërgjegje e Unit. 

5. PROBLEMI I ORIGJINËS SË IDEVE 


a) Problemi gnoscologjik është problemi i raportit mes 
Unit dhe përvojës, pra mes përvojës dhe skemës strukturale 
dhe relacionale të tij. Por Lajbnici është i pari që i jep 
qartësisht këtë kuptim. Para tij problemi shtrohej si problem 
i origjinës së ideve. Idetë (ose konceptet, universalet) për 
racionalistët (në Francë Dekarti me ndjekësit e tij, në Angli 
sshkolla e Kembrixhite) ishin një trashëgimi që njeriu e mbart 
me vete nga lindja. Kundër tyre më i madhi ndër empiristët 
anglezë, Loku (1632-1704) tek cAn essay concerning Human 
Understandingr (1690) mëtoi se nuk ekzistojnë ide të lindura: 
mendja është një zadula rasa ku shqisat shkruajnë mbresat nga 
të cilat refleksioni njerëzor përfton universalet. Kur u botua 
kjo ese e Lokut, Lajbnici shkroi (por nuk botoi, për respekt 
të kujtimit të Lokut që ndërkohë kishte vdekur) cdVouveaux 
Essays sur VEntendement humainy. 

Dukshëm, për Lajbnicin një problem i tillë nuk kishte 
kuptim: duke marrë parasysh konceptimin e tij të monadës, 
i gjithë mendimi (empirik apo racional) është i lindur me 
monadën. Prandej ai kritikon si racionalistët ashtu empiristët, 
duke e parashtruar kështu problemin: mendimi logjik (etë 
vërtetat e arsyeso) a mund ta gjejë themelin e tij tek faktet 
e përvojës” - Ai i akordon empiristëve se konceptet janë 
të fundmit që njihen (kemi parë në fakt se përfaqësojnë 
zhvillimin maksimal të monadës), pra nuk janë njohje që i 
pararendin në kohë përvojës. Por kundër empirizmit, vë në 
dukje se faktet e përvojës na paraqesin përgjithësime empirike 
praktikisht të vërteta por jo racionalisht të domosdoshme, 
duke i pararendur kështu kritikës së D. Hjumit. Për shembull 
nga fakti se im atë ka vdekur, gjyshi im po ashtu, kështu si i ati 
i mikut tim etj., unë marr me mend se të gjithë njerëzit herët 

a vonë duhet të vdesin — por nuk shoh domosdoshmërinë 
logjike të këtij fakti. Kam, fundja, një konstancë statistike, 
jo një ligj racional të mirëfilltë. Kurse, përkundrazi, më 
mjafton konsiderimi i një trekëndëshi të vetëm për të ditur 
se në çfarëdo trekëndëshi shuma e tre këndeve duhet të jetë 
e barabartë me dy kënde të drejta. Në këtë kuptim e vërteta 
e arsyes është a priori kundrejt asaj faktike pasi nuk mund 
të demonstrohet me domosdoshmëri apoditike prej tyre. Pas 
Lajbnicit, fjala ca priorin do marrë përfundimisht këtë kuptim, 
Lajbnici përfundon: elVibil est in intellectus quod prius non fuerit 
in sensu, excipe: nisi intellectus ipsen (Asgjë sështë tek intelekti 
që s'ka qenë më parë tek shqisa, përpos: vetë intelektin. — Sh. 
i përkth.). Ku për cintellectus ipser nënkuptohet veprimtaria 
intelligjente e monadës. 

Por intelekti më thotë të vërteta mirëfilli të mundshme, jo 
atë që ndodh në fakt: pra dija është një përshtatje, reciproke e 
përvojës me arsyen dhe e arsyes me përvojën: ku arsyeja kryen 
një funksion kryesisht formal. 

b) Por nëse idetë janë brenda meje përpara se unë t'i njoh, 
ku janë” Kemi parë se për Lajbnicin eme qenë në ndërgjegjer 
nuk do të thotë me qenë aktualisht në vetëdijen e subjektit: 
ka gpetites perceptions” të nënvetëdijshme, për shembull 
kujtimet të cilat për momentin nuk na vijnë në mend, dhe që 
buthtojnë krejt befas. Sikur ta kisha harruar me të vërtetë një 
gjë nuk do më kthehej në mendje befas, pra ishte në mendje 
edhe më parë, në mënyrë të errët. 

Shembullin e reminishencës Lajbnici e merr nga Platoni. 
Për këtë të fundit eme mësue është me kujtuev: përvoja 
ndjesore zgjon në frymën njerëzore botën e ideve (anamnesis) 
që ajo e ka soditur në botën tjetër dhe që kontakti me trupin 
e kishte bërë ta harronte. Kjo doktrinë platonike mund të 
interpretohet në shumë mënyra: por Lajbnici e interpreton 

në sensin e psikologjisë së tij dhe e aplikon për të shpjeguar 
origjinën e njohjes intelektuale. Konceptet j 


njësh anë si dejëzimet 
e një blloku mermeri, të cil 


at njëfarësoj përcaktojnë formën 
e statujës, por nuk dalin në pah pos atëbotë kur statuja është 


gdhendur, mermeri është përvoja që përmban në vete, por të 


pashtjelluara, format a priori, që vetëm përvoja dhe refleksioni 
mbi to i nxjerrin në pah. Pra: njohja ndjesore, dhe përvoja 
në përgjithësi, çon tek qartësia dhe dallimi i atyre formave 
konceptuale të pashtjelluara që janë tek fryma si cpetites 
perceptionse. Në këtë mënyrë Lajbnici nga një anë pararend 
interpretimin kantian të a priori-së (si formë a priori e përvojës 
që aktualizohet vetëm tek vetë përvoja), nga tjetra i përafrohet, 
për sa i takon shpjegimit psikologjik të mekanizmit të njohjes, 
Locke-ut dhe empirizmit në përgjithësi. Pra tek Lajbnici 
empirizmi dhe racionalizmi shkrihen: nga kjo shkrirje lind 
impostimi modern i problemit të ndërgjegjes. 


6. ZOTI, HARMONIA E PARACAKTUAR, TEODICEA 


a) Interpretimi i të gjitha monadave të veçanta është 
Monada Absolute, pra Zoti. Dekarti e kishte vënë cZotin- 
logun e të vërtetave të amshuara, pra të ligjit (ose bashkësisë 
unitare të ligjeve) prej të cilit rridhte për domosdoshmëri 
mekaniko-matematike i gjithë zhdrivillimi i fenomeneve të 
botës fizike. Substanca e vërtetë, pra, ishte Zoti, pasi vetëm 
ai ishte arsyeja a priori e fenomeneve. Edhe mendimi dhe 
shtrirja ishin substanca, por në kuptim relativ: me të drejtë, 
ato ishin kundrina të Subtancës. Spinoza afërmendsh heq çdo 
pasiguri: ligji racional, arsyeja a priori e të gjitha fenomeneve, 
është Zoti, mendimi dhe shtrirja e të cilit janë dy kundrina, 
dhe fenomenet, fizike a psiqike, mënyra, e gjithë botë pra 
përzgjidhet tek Zoti si tek arsyeja e saj, si tek subjekti ku të 

gjitha ngjarjet janë predikate. 

Gjithsesi kjo nuk do të thotë se fenomenet pasojnë Për 
domosdoshmëri gjeometrike: e vërteta kalimtare mbetet, edhe 
tek Zoti, kalimtare, ka një domosdoshmëri faktike, që e njeh 
me një scientia visionis: është pra, si për Brunon, e pafundme 
për sa është qendër absolute e një bote të pafundme. Eshtë pra 
arsye e mjaftueshme e fenomeneve, por si rend, jo origjinë e 
domosdoshme e tyre. 

Prandaj, tek demonstrimet lajbniciane të ekzistencës së 
Zotit, theksi është vënë mbi argumentin a contingentia mundi, 
Zoti është ai ekzistues tek i cili vendoset çdo ekzistencë tjetër: 
ekzistenca e tij është një postulat i domosdoshëm për të 
shpjeguar ekzistencën e monadave individuale. 

Por çdo monadë është njëherit Zoti, pasi nuk ndryshon 
prej tij as nga përmbajtja, as nga esenca: në fakt çdo monadë 
është i gjithë universi sipas një pikëpamjeje, kurse Zoti është 
universi absolutisht i shtjelluar, pra pa asnjë pikëvështrim që 
t'ia kufizojë aktualitetin. Më shumë: çdo monadë e veçantë 
është një pikëpamje e veçantë nga e cila Zoti na përshfaq 
botën. Ose të gjitha monadat janë momente autonome 
dhe substanciale të qenies së pafundme të Zotit. Grafikisht 
kjo mund të përshfaqet me një drejtëz, pikat e të cilës janë 
monadat e veçanta: ose, më pak mirë, si një varg në progresion 
aritmetik, numrat e të cilit janë monadat e veçanta. 

b) Nëse çdo monadë është një sistem autonom dhe i plotë 
në vetvete (nuk ka as dyer as dritare) si mund të jenë secila në 
lidhje me të gjitha të tjerat” 

Zgjidhja rezulton menjëherë e qartë nga sa kemi thënë: 
sundon mes monadave një harmoni e paracaktuar, sipas të 
cilës Zoti i ka realizuar në mënyrë që secila, pa dalë nga vetja, 
të mund të përshfaqë tërë universin. Çka, mund të organizohet 
edhe kështu: meqë ngjarjet janë të gjitha në Zotin, që i 

organizon në mënyra të pafundme (dhe çdo mënyrë organizimi 
e fenomeneve është një monadë), çdo ndryshim objektiv është 
njëherësh një ndryshim sipas të gjitha pikëpamjeve, që janë 
pika pamjeje të Zotit. Kjo të kujton shumë direkt Spinozën: 
sigurisht kjo doktrinë e harmonisë së paracaktuar është aspekti 
më spinozian i mendimit të Lajbnicit. 

c) Kjo doktrinë i duhet Lajbnicit për të zgjidhur shumë 
thjesht një problem themelor të kartezianizmit: raportet mes 
frymës dhe trupit. 

Për kartezianizmin problemi shtrohet kështu: nëse 
mendimi dhe shtrirja janë dy substanca (ose kundrina) 
plotësisht të dalluara njëra nga tjetra, si munden fryma 
(menduese) dhe trupi (i shtrirë) të komunikojnë mes tyre” 
Dekarti nuk e kishte zgjidhur problemin, Malebranche dhe 
okazionalistët e kishin mohuar çdo raport, duke pohuar se 
fryma nuk din asgjë direkt për trupin, por sheh çdo ide (dhe 
pra arsyeja a priori e çdo ngjarjeje) te Zoti, Spinoza kishte 
pohuar se, duke qenë Zoti mendues dhe i shtrirë dhe duke 
shprehur si mendimi ashtu dhe shtrirja tërë Zotin, mënyrat 
(fenomenet) e mendimit dhe të shtrirjes janë paralele, pra të 
njëhershme por të pavarura. 

Zgjidhja lajbniciane vendohet në këtë mënyrë: trupi është 
një kompozitë entelekish (1), të cilat, gjithë duke qenë qendra 
të pjesshme, kanë në vetvete një qendër më të madhe (pra 
perceptimesh më të qarta dhe të dalluara) që është ndërgjegja: 
kjo qendër është fryma. , 

Fenomenet që shpirti shpreh me qartësi dhe dallueshmëri 
më të madhe janë ato që përbëjnë trupin. Në ç kuptim, pra, 
thuhetse fryma vepron mbi trupin dhe ky mbi frymën” Veprimi 
është përsosmëri, zhvillim, lëvizje, spontanitet, pra shtjellim. 
Monada vepron kur shtjellon raportet e saj, pra përfton 
qartësi dhe dallim. Pësimi ose pasiviteti do të jetë përkundrazi 

involucion. Pra pa një raport efektiv, trupi vepron mbi shpirtin 
kur në perceptimet e qarta dhe të dalluara të tij është arsyeja e 
mjaftueshme e fenomenit, pëson apo nënshtrohet nga fryma 
kur është në të qartësia dhe dallimi. 

Ai që vepron gjithmonë është Zoti: duke qenë Ai me 
përkufizim pafundësia maksimale e çdo raporti. 

d) P. Bejl (1647-1706) i pat kundërvënë optimizmit 
Lajbnician dhe teorisë së harmonisë të paracaktuar vështirësinë 
e ekzistencës së të keqes. 

Lajbnici thoshte në fakt se kjo botë, meqë ka lindur nga 
një përllogaritje e Zotit më se të përsosur, është edhe ajo e 
përsosur, pra është bota më e mirë e mundshme. Kjo donte 
me thanë për Lajbnicin jo që bota ishte bota më e mirë e 
dëshirueshme, por e mundshme. Njëmend jo gjithçka që është 
e mundur është e bashkëmundur: shumë mundësi përjashtojnë 
mundësi të tjera, në mënyrë që është reale vetëm ajo që është 
matematikisht e bashkëmundur me të mundshmet e tjera 
(ecum Deus calculat fit mundusy), çka është një aspekt tjetër i 
asaj ccomplicatio omniume që është themeli i vërtetë i sistemit 
të tij. 

Shpjegimi i së keqes duket kaq evident: ajo rrjedh 
medoemos nga limitimi i reales kontingjente karshi të 
mundshmes abstrakte dhe të nevojshme, që Lajbnici e shpreh 
duke rimarrë termat tradicional të agustinizmit: e keqja nuk 
ekziston, është vetëm një kufizim qenicje, esencial për çdo 
qenie të fundme. 

Mbrojtjes së optimizmit kundër vërejtjeve të Bayleit 1 
kushtohet gËsetë e Teodicesëv, që janë gati vepra e vetme ku 
Lajbnici shpreh idetë e tij morale. 

Morali lajbnician është në thelb identik me atë të 
Spinozës: religjioni dhe virtyti janë amor Dei intellectualis, pra 
për Lajbnicin dorëzim i ndriçuar dhe dashuror ndaj vullnesave 

të Zotit. Kjo përftohet kur, në vend 
e qëllimeve dhe dëshirave të tij, 
universal, duke i vlerësuar ngj 


që me u mbyllë në rrethin 
vendosemi nga pikëvështrimi 
arjet jo sipas të mirës dhe të 
keqes që na vjen prej tyre neve si persona të fundmë, por e 
mira dhe e keqja që vjen për madhësinë e Universit. 

Ngelet amë e keqja morale, mëkati: ajo nuk rrjedh nga 
Zoti, por nga liria jonë. Megjithatë ekziston vështirësia për ta 
pajtuar këtë liri me fuqinë dhe paranjohjen hyjnore. 

Edhe këtu zgjidhja lajbniciane ka afërsi me atë të Spinozës: 
liria nuk është arbitraritet, por autonomi. Për Lajbnicin veç 
kësaj monada zhvillohet për një domosdoshmëri faktike, jo 
për domosdoshmëri gjeometrike. Pra njeriu i keq vepron keq 
pasi është i keq, jo pasi veprimi i tij rrjedh për domosdoshmëri 
metafizike nga një plan a priori: Zoti e din a8 aeterno veprimin 
e tij të keq falë scientia visionis dhe e lejon pasi ky do ketë 
për efekt tërë Universin, me të gjithë të mirën e të keqen. 
Eleminimi i një të keqje do të mbartte me vete përsosmëri më 
të vogël, pra dhe të mirë më të vogël. Lajbnici merr dy shembuj: 
atë të Judës (eKorrespondenca e Lajbnicit me Arnonëv) dhe 
atë të Sekst Tarkuinit. Nga tradhtia e të parit e parashikuar, 
por jo e pashmangshme: Juda ka tradhtuar pasi ishte i keq) 
ka rrjedhur pësimi i Krishtit dhe shpëtimi i njerëzimit, nga 
poshtërimi i të dytit ka rrjedhur historia e lavdishme e Romës 
republikane. 

Prandaj Lajbnici, megjithëse e pranon lirinë, mbetet 
ngultasi protestant (të gjitha përpjekjet e bëra për ta 
konvertuar në katolicizëm dolën të kota): njeriu gjykohet a6 
aeterno, pasi gjykohet në esencën e tij, të mirë apo të keqe. 

uke rimarrë një mit platonik, që në vijim do rimerret nga 
Shelingu, fryma zgjedh një herë e përgjithmonë, në fillim të 
kohëve (duke qenë fryma e përjetshme, ama, duhet kuptuar, 
me Shelingun, transcendentalisht ky akt zgjedhjeje, si vullnet 

themelor që qëndron poshtë të gjithë determinimeve të 
veçanta, si substancë morale), esenca € saj. Pra tradhëtia ç 
Judës është e dobishme dhe konform një plani hyjnor, por jo 
për këtë mallkimi i tradhtarit është më pak i drejtë. Juda nuk 
ka tradhtuar për t'i shërbyer planit hyjnor, por është zgjedhur 
në zbatimin e atij plani pasi ishte një tradhtar (tradhtia ishte e 
përfshirë në ligësinë e tij esenciale). 

Kështu, duke qenë e keqja në përgjithësi vetëm e kufizuar 
dhe aparente, dhe mëkati gjithashtu duke qenë thjesht kufizim, 
Zoti shfaqet plotësisht i drejtë, dhe kjo duket bota më e mirë e 
mundshme. Racionalizmi, nga Spinoza tek Hegeli, nuk lejon 
një zgjidhje ndryshe: Gjithçka që është reale është racionale, 
gjithçka që është racionale është realer (Hegel). 


GOTTFRIED VVILHELM LEIBNIZ 
(1646 -17 16) 


MONADOLO GJIA 
(shkruar më 1714: botimi francez i 1840-ës) 


“) Është një dorëshkrim postum pa titull. Kështu vës naj ka quajt 
nga botuesi i saj i parë, Erdmann, e mandej mbeti tradicion U. 1 vr 
në paragrafë është e autorit, ndarja në kaptintha dhe titujt 0 
botimit italian. Përkthimi shqip bazohet në origjinalin frëngjisht. 

I. Koncepti i Monadës. 


. Monadë”, për të cilën do të flasim këtu, nuk është tjetër pos 


një substancë e zhjeshtë, e cila hyn si pjesë tek përbërjet: e 
thjeshtë, domethënë, pa pjesë. 


Është e domosdoshme që të ketë substanca të thjeshta, 
sepse ka përbërje: sepse përbërjet nuk janë gjë tjetër pos 
një tog, apo aggregatum të thjeshtash. 


Mirëpo, atje ku nuk ka pjesë nuk ka as shtrirje, as figurë, as 
mundësi ndarjeje në pjesë: dhe këto monada janë atomet) 
e vërteta të Natyrës me një fjalë janë Elementet e gjërave. 


Kësodore nuk duhet drashtur kurrfarë zhbërjeje: dhe nuk 
mund të konceptohet kurrsesi që një substancë e thjeshtë 
të mund të vdesë në mënyrë të natyrshme. 


Për të njëjtën arsye nuk ka kurrfarë mënyre që një substancë 
e thjeshtë të mundet me fillue në mënyrë të natyrshme, 
pasi nuk mund të formohet me kompozim. 


Kështu që mund të themi se Monadat nuk mund të fillojnë 
a mbarojnë në mos njëherazi, domethënë nuk mund të 
fillojnë përpos se përmes krijimit, as të zhduken përpos 
se nëpërmjet asgjësimit, kurse ajo që është e përbërë fillon 


Termi vjen nga greqisht (monos — më një unum). Para Lajbnicit shfaqet 
tek Brunoja. Mendimi im është se monada, mund të përkufizohet deri 
diku si atomi (thërrmija më e vogël e lëndës që përshfaq vetitë fizike 
të saj), apo molekula (thërrmija më e vogël e lëndës që përshfaq vetitë 
kimike të saj). Dhe do të thoshim monada është pjesa më e vogël € 
qenies që përshfaq vetitë ontologjike të saj. Ose po ta thoshim me 
terma tomistë, monada është qela e kuiditetit. (Sh.i përkth. A. Cani) 

ose mbaron pjesë-pjesë). 


1) Ja polemika lajbniciane kundër atomizmit fizik. Duke qenë se 
hipoteza e atomeve inerte nuk mund t'i shpjegojë dukuritë, futet 
në lojë koncepti i elementit parim energjie: cfr. $ 18. është një 
pasojë e menjëhershme metafizike e parimit mekanik të xforcave të 
gjallar të zbuluar nga Lajbnici. 


”) Paragrafët e parë të Monadologjisë i bëjnë jehonë doktrinës 
platonike të shpirtit, shpirti është i thjeshtë — prandaj ka natyrë 
ideale — të pandashme (individuo) — pra të pavdekshme — pa fund 


e pa fillim, pra shpirti është i amëshueshëm. 


II. Identiteti i të pandashmeve 


Sikundër nuk ka mënyrë për të shkoqur sesi një monadë 
mund të tjetërsohet apo të ndryshohet në brendinë e saj 
nga ndonjë krijesë tjetër, sepse brenda saj nuk mund të 
tejbartet asgjë, as nuk mund të konceptohet asnjë lëvizje 
tjetër brenda saj që mund të ngjallet, drejtohet, shtohet apo 
zvogëlohet, siç është e mundur përkundrazi tek përbërjet, 
ku ndodhin ndryshime mes pjesëve. Monadat nuk kanë 
dritare përmes të cilave të mund të hyjë apo të dalë diçka. 
Përngjarjet (aksidentet) nuk do mundeshin me u shkëputë 
nga substancat as me dalë jashtë si, dikur, speciet ndjesore 
të skolastikëve(”. Kështu, as substancat as aksidentet nuk 
mund të hyjnë në një monadë prej jashtë. 


Megjithatë, është e nevojshme që monadat të kenë 
ndonjë cilësi përndryshe nuk do të ishin as qenie. Dhe 
sikur substancat e thjeshta të mos ndryshonin aspak për 
nga cilësitë e tyre, do të ishte e pamundur me dallue një 
ndryshim tek gjërat, pasi ajo që është tek e përbëra mund 

të vijë veçse nga elemente të thjeshta. Sikur monadat 
të ishin pa cilësi, do të ishin të padallueshme njëra nga 
tjetra, pasi, njësoj, nuk ndryshojnë për sa i takon sasisë. Për 
pasojë, po të hamendësohet plotësia, asnjë vend në lëvizje 
të përhershme nuk do merrte tjetër përpos asaj që ka 
zotëruar paraprakisht dhe një gjendje gjërash do të ishte e 
padallueshme nga tjetra”. 


Është e nevojshme edhe që cilado monadë të jetë e ndryshme 
nga cilado monadë tjetër. Pasi në natyrë nuk ka kurrë dy 
qenie përsosmërisht identike dhe që në të cilat të mos jetë 
e mundshme me u gjetë një ndryshesë e brendshme ose e 
bazuar mbi një emërtim të brendshëm. 


D Speciet ndjesore të skolastikëve janë vetitë ndjesore ose aksidentet, 
që për filozofinë skolastike brendashkruheshin tek substanca në 
mënyrë jo të domosdoshme. 


D Monada, edhe duke qenë e thjeshtë, është njësi konkrete vetie: 
përndryshe do t'ishte e papërcaktueshme dhe pra nuk do të 
kishte asnjë realitet për mendimin. Veç kësaj, ngaqë janë të 
papërcaktueshme, monadat do t'ishin të padallueshme nga njëra- 
tjetra. Rreshtat e fundit përmbajnë një jehonë të polemikës kundër 
mekanikës karteziane. 


III. Përndryshimi i brendshëm i monadës 


E konsideroj për më tepër të pranueshme mundësinë që çdo 
qenie e krijuar t'i nënshtrohet ndryshimit dhe për pasojë të jetë 
e tillë edhe monada e krijuar, e madje që ky ndryshim të jetë i 
vazhdueshëm tek secila). 


Nga sa thamë rrjedh se ndryshimet e natyrshme të monadave 

rrjedhin nga një parim i brendshëm, pasi një shkak jashtëm nuk do 
mund të ushtronte ndikim në brendinë e tyre. Dhe përgjithësisht 
është legjitime të pohohet se forca nuk është tjetër përpos parimi 
i ndryshimit. 


12. Por është e nevojshme që, përpos parimit të ndryshimit, të ketë një 


13. 


aspekt të veçantë asaj që ndryshon,që përcakton, nëse mund të thuhet 
kështu, natyrën specifike dhe larminë e substancave të thjeshta. 


Ky aspekt i veçantë duhet të përfshijë një shumësi tek njësia ose 

teke thjeshta. Në fakt çdo ndryshim i natyrshëm ndodh me gradë, 
diçka ndryshon dhe diçka mbetet e pandryshuar: për rrjedhojë 
duhet që tek substanca e thjeshtë të ketë një shumësi afektimesh 
dhe raportesh”, sado që ajo nuk ka pjesë9. 


D Kjo pikë nuk është e qartë. Duhet pranuar se çdo qenie e krijuar i 
nënshtrohet ndryshimit pasi është kalimtare (pra nuk është kurrë 
domosdoshmërisht ajo që është). Monadat e marrin shtytjen për të 
ndryshuar pasi virtualisht janë të pafundme, por në akt janë gjithmonë 
të fundme. 


2 Raporte dhe afektime për të cilat monada është qendër. 


“9 Këtu Lajbnici i paraprin kërkimeve të psikologjisë moderne mbi 
përmbetjen e Unit në të ndryshuarët e përvojës së brendshme. Kjo 
permanencë jepet nga një vazhdimësi, për shkak të së cilës nuk 
ndryshon kurrë krejtësisht, por ruhet gjithmonë diçka që përvendos 
çdoherë lidhjen mes së shkuarës e të ardhmes. 


IV. Monada si ndërgjegje 


14. Gjendja kalimtare që përfshin dhe përshfaq një shumësi tek njësia 


apo tek substanca e thjeshtë nuk është gjë tjetër pos ajo çka quhet 

perceptim, që duhet dalluar nga aperceptimi (përvetësimi) apo 
ndërgjegjja”, siç do e shohim. Kartezianët kanë gabuar pikërisht 
në këtë, sepse kanë marrë për një hiçgjë perceptimet për të cilat ne 
nukjjemi të vetëdijshëm. Kjo i ka çuar me besue se vetëm shpirtrat 
ishin monada, që nuk kishte frymë kafshësh apo enteleki të tjera, 
Në këtë mënyrë kanë ngatërruar, si vulgu, një trullosje të gjatë me 
vdekjen e njëmendtë, duke rënë kështu në paragjykimin skolastik të 
frymëve plotësisht të ndara9,e po ashtu i ka konfirmuar shpirtrat 
e kequdhëzuar në opinionin se frymët janë të vdekshme. 


Veprimi i parimit të brendshëm, që kryen ndryshimin ose kalimin 
nga një perceptim tek një tjetër, mund të përkufizohet si appetitus 
(ndjet): është e vërtetë se appetitus-i nuk mund ta arrijë kurrë 
plotësinë e perceptimit kah priret, por përfton gjithmonë diçka 


s'andejmi, dhe mbërrin në perceptime të reja”. 


Ne përvojtim në veten tonë një shumësi tek substanca e thjeshtë, 
kur gjejmë se mendimi më i vogël për të cilin ndërgjegjësohemi 
përmbart në objektin e vet një varietet elementesh. Kështu, të 
gjithë ata që e përjohin se fryma është një substancë e thjeshtë 
duhet ta përjohin këtë shumësi te monada. Dhe Bayle nuk duhej 
të kishte ndeshur vështirësi, siç i ka ndodhur, në fjalorin e tij tek 
Zëri Rorariuso. 





3 


Termi është aristotelian (i Metafizikës). Aristoteli e dallon të vepruarin 
mes 'intellezione” e appetizione”. Kjo e fundit është uria e shqisave, 
ndjeti i mbamendjes së tyre të errët. Tek Fenomenologjia e Hegelit, 
Jepet ine begriebe' që është më afër fjalës dëshirë. Por apeticioni mund 
Si PEN Kg fjalën shqipe ndjet, apo mtesë qenësore. Sidoqoftë tek 
Lajbnici është aftësia e monadës me sintetizue perceptimet, e me kalue 
tek apercepsionet (përvetëdijësimet), perceptimet e vetëdijshme. (sh.i 


pëkth. A..C.) 


I 
1 
j 
I 
1 
I 

0 Pra i vetëdijes psikologjike. 
9 Nga trupi. 


9 Ndjeti (si të gjitha aspektet praktike të ndërgjegjes) përmban 
teoricitetin, pra përshfaqjen e objektit kah synon. 


9 Parathënia, II, v, 3. 


17. Nga ana tjetër jemi të detyruar të rrëfejmë se perceptimi 


18. 


dhe ajo çka rrjedh prej tij nuk mund të shpjegohen me 
arsye mekanike, pra nëpërmjet figurave dhe lëvizjeve. Dhe 
duke imagjinuar se gjendet një makinë struktura e të cilës 
lejon të menduarët, të ndjemët, të pasurit perceptime, 
ajo mund të konceptohet e zmadhuar me të njëjtat 
përpjesëtime, në mënyrë që të mund të hyjmë brenda saj 
si në një mulli. Sipas kësaj, duke e vizituar në brendësi, 
do të gjenden vetëmse pjesët që i shtyjnë njërën mbi 
tjetrën, por kurrë diçka me të cilën mund të shpjegohet një 
perceptim). Prandaj, perceptimi duhet kërkuar jo tek e 
përbëra apo makina, por tek substanca e thjeshtë: dhe nga 
ana tjetër, tek substanca e thjeshtë nuk mund të gjindet 
tjetër pos perceptimeve dhe ndryshimeve të tyre: vetëm 
tek kjo mund gjë mund të qëndrojnë veprimet e brendshme 
të substancave të thjeshta. 


Mund të quhen enteleki” të gjitha substancat e thjeshta 
ose monadat e krijuara. Ato, në fakt, mbartin në vetvete 
njëfarë përsosmërie (ëxovol TO ëvtel Ec), ka tek ato një 
vetëmjaftueshmëri (adtapkeia) që ibën burime gati automatike 





4 Entelecheia — term aristotelian i formuar nga echo (që ka) telos 


(kuptimin e vet) entos (në vete). Sipas U. Durantit është një nga ato 
termat aristotelian, që rrok në vete një filozofi të tërë. Lajbnici sikundër 


Aristoteli është për universin teleologjik. (sh. i përkth. A. C.) 

të veprimeve të tyre të brendshme dhe, si me thanë, automa 
jotrupore. 


1 Kontradikta është vetëm në dukje: makina prodhuese e 
mendimeve është një hipotezë që hidhet poshtë per absurdum: 
në fakt perceptimi do ngelej tek ajo një fakt misterioz dhe i 
pashpjegueshëm, pra perceptimet që prodhon ajo do t'ishin 
vetëmse dukje perceptimesh. Perceptimi nuk gjenerohet nga 
një mekanizëm, as rezultantja e forcave joperceptive, por është 
një fakt zanafillor i një enti, perceptiv prej vetë esencës së tij 
(monadë). Porse shtrohet problemi: nëse perceptimi nuk është një 
fakt mekanik, dhe, nga ana tjetër, meqë bota është e përbërë nga 
monada, të gjithë fenomenet janë në të vërtetë perceptime, a është 
i mundur një interpretim mekanik i Natyrës” 

Jepet përgjigje: 
a) që mekanicizmi vlen për raportin mes të përbërave, elementet 
e të cilave janë të gjitha autonomë, 
b) që matematika (pra dhe mekanika) është një përshfaqje 
simbolike e reales. 


V. Hierarkia e monadave: entelekia, fryma, shpirti. 


19. Nëse duam ta quajmë shpirt gjithçka që ka perceptime dhe 
ndjete (appetitus) në kuptimin e përgjithshëm që sapo kemi 
shpjeguar, të gjitha substancat e thjeshta apo monada të 
krijuara mund të quhen shpirtra. Por, meqë përvetësimi 
është diçka më shumë se një perceptim i thjeshtë, e pranoj 
se emri i përgjithshëm Monada dhe Enteleki u mjafton 
substancave të thjeshta që nuk do kenë tjetër përpos 
kësaj”, dhe se ne quajmë shpirtra vetëm ata përceptimi i 
të cilëve është më i dalluar dhe i bashkuar me kujtesën. 


20. Ne përvojtim në fakt në veten tonë një gjendje ku 

nuk kujtojmë asgjë dhe nuk kemi asnjë perceptim të 
dallueshëm, si atëherë: kur humbasim ndjenjat ose kur 
na zë një gjumë i thellë dhe pa ëndrra. Në këtë gjendje 
shpirti nuk dallohet ndjeshëm nga një monadë e thjeshtë. 
Ama meqë kjo gjendje nuk zgjat (dhe shpirti del prej saj) 
është e nevojshme që shpirti të jetë diçka më tepër se një 
Monadë e thjeshtë. 


21. Ama nga kjo nuk rrjedhon që substanca e thjeshtë të jetë 
absolutisht pa perceptim. Çka as e mundur nuk është, për 
arsyet që u thanë më sipër: në fakt ajo nuk mund të vdesë, 
por njësoj nuk mund të qëndrojë pa ndonjë afekt, që nuk 
është tjetër pos perceptimi i saj: por kur ka një shumësi 
të madhe perceptesh të vogla, në të cilat nuk ka asgjë 
të dalluar, jemi të trullosur: si atëherë kur rrotullohemi 
shumë herë në të njëjtin kah, bijon një marramendje që 
mund të na bëjë të biem dhe të mos na lërë të dallojmë 
asgjë. Vdekja mund t'i vërë kafshët për njëfarë kohe në 
këtë gjendjeO. 


22. Dhe çdo gjendje aktuale e një substance të thjeshtë rrjedh 
natyrisht nga gjendja e mëparshme, në atë pikë sa e 
tashmja është e mbarsur me të ardhme$: 


D Pra perceptimi i thjeshtë, i cili, siç e kemi parë njëherë, mund të jetë 
edhe shumë i errët e konfuz, pra i pavetëdijshëm. 


0 Vazhdimësia e vetëdijes është një kundrinë e reduktimit të 
kundrinave të monadës në perceptim. 


9 Kjo rrjedh medoemos nga autonomia e monadës. 


23. Atëherë meqë, të rizgjuar nga trullosja, jemi të 
ndërgjegjshëm për perceptimet tona, është shumë e 

nevojshme që të kemi pasur të tilla fill përpara, sado që 
nuk kemi qenë të ndërgjegjshëm. Një perceptim, në fake 
nuk del natyrisht në mos se nga nje perceptim tjetër, si një 
lëvizje nuk del në mos se nga një lëvizje tjetër). 


1 Mendimi (cogito) dhe shtrirja (lëvizje) janë dy substancat karteziane 
dhe dy kundrinat kryesore spinoziane. Autonomia e tyre përqafohet 
edhe nga Lajbnici, veç tjerash në sens aspak metodologjik: shtrirja në 
fakt është një simbol i monadave, të cilat në vetvete janë mendim, 


Shihet pra se sikur të mos kishim asgjë të dalluar, dhe si 
me thënë asgjë më sublime dhe me shije më të ngritur se 
perceptimet tona, do t'ishim gjithmonë të trullosur. Dhe 
kjo është gjendja e monadave lakuriqe. 


2 Pra enteleki. 


25. Shohim në fakt se natyra u ka dhënë kafshëve perceptime 


26. 


sublime, për kujdesin që ajo ka pasur me i pajisë ato me 
organe që rrokin shumë rreze drite ose shumë dallgëzime 
të ajrit, për t'i bërë më efikase falë bashkimit. Ka diçka qëi 
afrohet në erë, në shije dhe në prekje, dhe mbase në shumë j 
shqisa që ne nuk i njohim: dhe do të shpjegojmë sesi ajo 
që ndodh në shpirt përfaqëson atë që ndodh në organe. 


Kujtesa e pajis shpirtin me njëfarë vijimësie, që imiton 
arsyen, por që duhet dalluar. Shohim se kafshët, teksa 
perceptojnë një objekt që i godet dhe për të cilin kishin 
PO më përpara perceptime të tilla, presin, nëpërmjet 
përshfaqjes së kujtesës së tyre, atë që ishte e bashkuar 
në perceptimin e përparshëm, dhe priren për ndjesi të 
ngjashme me ato që kishin pasur më përpara. Për shembull, 








21. 

kur qenëve iu tregohet shkopi, ata kujtohen për dhimbjen 
që ju ka pasë shkaktuar, kuisin dhe arratisen. 


Dhe imagjinata e fortë që i godet dhe lëviz vjen ose nga 
madhësia ose nga shumësia e perceptimeve të përparshme: 
sepse shpesh një përshtypje e fortë prodhon përnjëherësh 
efektin e një zakoni të gjatë ose të shumë perceptimeve të 
rëndomta të përsëritura. 


28. Njerëzit reagojnë si bishat, përderisa vijimësitë e perceptimeve 


29. 


të tyre nuk varen nga gjë tjetër përpos se nga parimii kujtesës 
dhe iu përngjajnë mjekëve empirikë që kanë thjesht një 
praktikë pa teori. Dhe ne nuk jemi tjetër përpos empirikë 
për tre të katërtat e veprimeve tona. Për shembull kur 
presim që të bëhet ditë nesër sillemi si empirikë, ngase 
kjo ka ndodhur gjithmonë deri më sot. Vetëm astronomi 
gjykon nëpërmjet arsyes. 


Por është njohja e të vërtetave të domosdoshme dhe të 
përjetshme ajo që na dallon nga kafshët e thjeshta dhe na 
shpie në zotërim të arsyes dhe të shkencave, teksa na ngre 
në nivelin e njohjes së vetes dhe të Zotit. Dhe kjo është ajo 


çka quhet ndër ne fryma racionale ose shpirti”. 


ngleze e kishte zgjidhur mendimin e asociimit 
dhe ligjet në zakonin për konstancën e këtyre 
asosacioneve (Hume). Kurse Lajbnici dallon qartë procedimin 
empirik-asocacionist nga procedimi racional: i pari na jep një 
konstancë dhe një koherencë në faktet natyrale që i ngjan 
logjicitetit, por dallohet prej tij për mungesë të universalitetit të 
nevojshëm: është njohje praktikisht e sigurt dhe teoretikisht e 
gjasshme, por jo e vërtetë. Cfr. dallimin analog që ka futur Platoni 
mes 6oKa axeons (doksa alethes, opinion i vërtetë) dhe ëmoTtun 
(episteme, shkenca e mirëfilltë). 


1 Shkolla empiriste a 
të ideve, konceptet 

30. Është gjithmonë nëpërmjet njohjes së të vërtetave të 
nevojshme dhe abstragimeve të tyre që ne ngrihemi tek 
aktet refleksive, të cilët na bëjnë të mendojmë për atë që 
quhet unë dhe të konsiderojmë se kjo është në ne, dhe 
kështu ndodh që duke menduar për ne, ne mendojmë për 
qenien, për substancën, për të thjeshtën dhe të përbërën, për 
imaterialen dhe për vetë Zotin, duke konceptuar se ajo çka 
në ne është e kufizuar, tek ai është e pakufishme. Dhe këto 
akte refleksive sjellin objektet kryesore të arsyetimeve tona, 


31. Arsyetimet tona bazohen mbi dy parime të mëdha. Njëri 
është ai i kontradiktës, në saje të të cilit e gjykojmë si të 
rreme atë që përmbart kontradiktë dhe të vërtetë atë që 
është e kundërt ose kontradiktore kundrejt të rremes. 


32. Vjetri është parimi i arsyes së mjaftueshme, në sajë të të 
cilit mëtojmë se nuk mund të marrim asnjë pohim si të 
vërtetë apo asnjë fakt si ekzistues, nëse nuk ka një arsye 
të mjaftueshme për qenien e tij kështu dhe jo ndryshe, 
sado që këto arsye na mbeten në shumicën e rasteve të 
panjohura”. 


D Parimi i arsyes së mjaftueshme, pra, nuk është një kriter (si aii 
kontradiktës), por është një postulat. 


35. Ka edhe dy lloje të vërtefash, ato të arsyetimit dhe ato 
faktike. Të vërtetat e arsyetimit janë të domosdoshme dhe 
e kundërta e tyre është e pamundur, ato faktiket janë të 
rastësishme dhe e kundërta e tyre është e mundshme. Kur 
një e vërtetë është e domosdoshme arsyeja mund të gjehet 
nëpërmjet analizës, duke e zbërthyer në ide dhe në të 
vërteta më të thjeshta, deri që mbërrihet tek fillimoret. 

34. Kështu ndodh që, tek matematikanët, teoremat spekulative 


36. 


37. 


dhe kanonet praktike reduktohen nëpërmjet analizës në 
përkufizime, aksioma dhe postulate. 


, Dhe ka në fund ide të thjeshta të cilat nuk mund të 


përkufizohen, ka në fakt aksioma dhe postulate ose, e 
thënë me një fjalë të vetme, parime parake9 që nuk mund 
të vërtetohen dhe që as nuk kanë nevojë për vërtetim, dhe 


këto janë pobimet identike, e kundërta e të cilëve përmban 
shprehimisht kontradiktë. 


2 gPrimae veritatesr. 


Por arsyeja e mjaftueshme duhet të gjendet edhe tek zë 
vërtetat rastësore ose faktike, pra tek seria e gjërave të 
shpërndara në universin e krijesave, ku zbërthimi në arsye 
të veçanta mund të shkojë deri tek një detaj pa caqe, për 
shkak të larmisë së pamatë të gjërave natyrale dhe të 
ndarjes së trupave në pafundësi. Ka një pafundësi figurash 
dhe lëvizjesh aktuale dhe të shkuara që hyjnë tek shkaku 
efiçient i shkrimit tim aktual dhe ka një pafundësi prirjesh 
dhe mtesash aktuale apo të shkuara të shpirtit tim që 
hyjnë tek shkaku final. 


Dhe meqë i gjithë ky detaj nuk përfshin tjetër përpos 
kontingjentesh të tjera të përparshme apo më të derajuara, 
për të cilët sekush ka akoma nevojë për një analizë të tillë 
për t'u dhënë hakun, në këtë mënyrë nuk kemi përparuar 
aspak: është e nevojshme të gjejmë një arsye të mjaftueshme 
ose të fundme përjashtë vijimësisë ose series së kësaj aradhe 
kontingjentesh, sado e pafundme që mund të jetë. 


i 


5 Lat.: serisë. 

Dhe kështu ndodh që arsycja e fundme e gjërave duhet të 
jetë në një substancë të domosdoshme, ku ndryshimet e 
përveçme të gjinden eminenter, sikurse tek burimi. Këtë e 
quajmë Zot. 


VII. Zoti 


Tani, duke qenë kjo substancë një arsye e mjaftueshme 
për të gjithë këtë detaj, e cila është e gjitha e lidhur me 
gjithçka, Aa vetëm një Zot, dhe ky Zot mjafton. 


Mund të gjykohet edhe se kjo substancë është supreme, 
që është unike, universale dhe e domosdoshme, duke mos 
pasur asgjë jashtë vetes që është e pavarur prej saj, dhe 
duke qenë një pasojë e thjeshtë e qenies së mundshme, 
është e paaftë për caqe dhe duhet të përmbajë sa më 
shumë realitet që është e mundur. 


Nga kjo rrjedh që Zoti është absolutisht i përsosur, duke 
mos qenë përsosmëria asgjë tjetër përpos madhësisë së 
realitetit pozitiv të marrë saktësisht, duke hequr mënjanë 
caqet apo kufijtë në gjërat që kanë. Dhe atje ku nuk ka 
pikëmbështetje, pra tek Zoti, përsosmëria është absolutisht 
e pasosur. 


42. Nga kjo rrjedh gjithaq që krijesat kanë përsosmëritë e tyre 


prej ndikimit të Zotit, por papërsosmëritë e vetë natyrës 
së tyre, meqë ajo është medoemos e kufizuar. Pikërisht te 
kjo gjë, në fakt, dallohen nga Zoti. 


43. Eshtë e vërtetë mandej se gjendet te Zoti jo vetëm burimi 


i ekzistencave, por edhe ai i esencave, si reale, ose i asaj 


44. 


45. 


GOTTFRIED VVILHELM LEIBNIZ 49 


çka është reale tek mundësia, prandej intelekti i Zotit është 
Jogu i të vërtetave të amshueshme pra i ideve nga të cilat ato 
varen: pa të nuk do të kishte asgjë reale tek mundësitë, dhe 
jo vetëm asgjë ekzistuese, por dhe asgjë të mundshme. 


Sepse është e domosdoshme që realiteti i esencave ose 
mundësive, pra i të vërtetave të amshueshme, të jetë i 
bazuar në diçka ekzistuese dhe aktuale, dhe për pasojë 
në ekzistencën e Qenies së domosdoshme, ku esenca 
përfshin ekzistencën ose të cilës pra i mjafton me qenë e 
mundshme për të qenë aktuale. 


Kështu vetëm Zoti (ose qenia e domosdoshme) e ka këtë 
privilegj: që ekziston domosdoshmërisht, nëse është e 
mundur. Dhe meqë asgjë nuk mund ta pengojë mundësinë 
e asaj që nuk përfshin asnjë kufizim, asnjë mohim, dhe, për 
pasojë, asnjë kontradiktë, vetëm kjo është e mjaftueshme 
për të njohur a priori ekzistencën e Zotit. E kemi provuar 
edhe për realitetin e të vërtetave të amshueshme, por mund 
ta provojmë edhe a posteriori, për faktin se ekzistojnë qenie 
kalimtare që nuk mund të kenë arsyen e tyre të fundme 
ose të mjaftueshme në mos se tek Qenia e domosdoshme, 
që e ka arsyen e ekzistencës së vet në vetvete), 


D Argumentin ontologjik, që zhvillohet në gjysmën e dytë të $ 44, 
me zëvendësimin e konceptit të të pafundmito me atë të emë se 
të përsosurito (të mbajmë parasysh se tek Lajbnici dy konceptet 
janë të barazvlefshëm), Lajbnici e paraprin me postulatin se xështë 
e nevojshme që realiteti i esencave ose mundësive... të bazohet 
mbi diçka ekzistuese dhe aktuale, dhe për pasojë mbi ekzistencën 
e Qenies së domosdoshmer. Prova ca contingentia mundi është 
postulati përgjegjës: qeniet kalimtare mund ta kenë arsyen e tyre 
të mjaftueshme veçse në Qenien e domosdoshme (cfr. $ 38). Zoti 
është themeli real i botës ideale, themeli ideal i botës reale — mes 

këtij realiteti absolut dhe idealiteti absolut vendoset qenia e tij e 
domosdoshme. 


Vini re se si te Lajbnic demonstrimi i ekzistencës së Zotit është 
më tepër një postulim, pra e parasheh paradoksin e një koncepti 
ekzistues të një ekzistence të domosdoshme. Vetëm tek Kanti 
problematiciteti i këtij konceptimi do ta mbërrijë evidentimin e 
plotë. 


Asgjëmangut nuk duhet të imagjinojmë aspak, se të vërtetat 
e amshueshme, meqë varen nga Zoti, janë arbitrare dhe 
varen nga vullneti i tij, siç duken se kanë vendosur Dekarti 
e pas tij Poiref. Kjo është e vërtetë veçse për të vërtetat 
kalimtare, parimi i të cilave është volia apo zgjedhja e më 
të mirës, kurse të vërtetat e domosdoshme, përkundrazi, 
varen vetëm nga intelekti i tij dhe janë objekti i brendshëm 
i këtij të fundit. 


Kështu, vetëm Zoti është njësia parake ose substanca c 
thjeshtë zanafillore, prodhimet e të cilës janë të gjitha 
monada të krijuara ose të prejardhura dhe lindin, simethënë, 
nëpërmjet goditjesh me rrufë të vazhdueshme të hyjnisë 
nga çasti në çast, të kufizuara tek receptueshmëria e 
krijesës, esenca e së cilës është me qenë e kufizuar”. 


6 Merr përsëri teorinë karteziane të krijimit të vazhdueshëm, por 
për 'të ka një kuptim tjetër. Nëse monadat janë aktualiteti i Zotit 
në kohë, duhet që Zoti të jetë gjithmonë aktual në to, pra që t'i 
vendosë përherësisht e vazhdimisht. 


Tek Zoti është fuqia, që është burimi i gjithçkaje, dhe 
mandej njohja, që përmban detajin e ideve, dhe në fund 
vullneti, që kryen ndryshimet ose prodhimet sipas parimit 
të më të mirës. Dhe kjo i përgjigjet asaj që, tek monadat 
e krijuara, bën subjektin ose bazën, fakultetin perceptiv 

apo fakultetin ndjetësor (apetitiv). Por tek Zoti këto 
atribute janë absolutisht të pafundme ose perfekte, dhe tek 
monadat e krijuara ose tek entelekitë (apo eperfectihabias 
siç e përkthen Hermolaus Barbarus9 këtë fjalë) nuk janë 
tjetër përpos imitime, sipas gradës së tyre të përsosmërisë. 


2 Substancë. 


9 Almaur Barbari (venedikas, 1453-1493), filozof aristotelian dhe 
përkthyes i Aristotelit. 


VIII. Harmonia e paracaktuar 


49. Thuhet se krijesa vepron jashtë vetes në atë masë sa e ka 

përsomërinë dhe pëson nga një tjetër në atë masë sa është 
e papërsosur. Prandaj i atribuohet veprimi monadës për aq 
sa ka perceptime të dalluara, dhe mosveprim (pasivitet) kur 


ka perceptime konfuze. 


. Dhe një krijesë është më e përsosur se një tjetër për faktin 


se gjejmë tek ajo atë që shërben për të dhënë arsye 4 priori 
për atë që ndodh tek tjetra. Prandaj themi se ajo vepron 
mbi tjetrën. 


Por tek substancat e thjeshta vetëm një ndikim ideal 
i një monade mbi një tjetër mund të ketë efektin e vet 
vetëm e vetëm nëpërmjet ndërhyrjes hyjnore, meqë tek 
idetë e Zotit një monadë kërkon, me të drejtë, që Zoti, 
duke i renduar të tjerat sipas parimit të gjësë, t'i mbajë në 
konsideratë. Sepse, meqë një monadë e krijuar nuk mund 
ta ndikojë fizikisht brendinë e tjetrës, është vetëm falë atij 
mjeti që njëra mund të varet nga tjetra. 

52. Dhe prandaj ndodh që veprimet dhe pësimet mes 
substancave janë të ndërsjella. Zoti në fakt, duke vënë në 
përballje dy substanca të thjeshta, gjen tek secila motive 
që e detyrojnë ta përshtasë me tjerën. Për pasojë ajo që 
është veprore (aktive) sipas një pikëvështrimi, sipas një 
tjetri është pësore (pasive): veprore përderisa ajo që tek 
ato njihet në mënyrë të dallueshme shërben për të dhënë 
llogari për atë që ndodh tek një tjetër, dhe pësore përderisa 
arsyeja e asaj që ndodh tek ajo gjendet në atë çka njihet në 
mënyrë të qartë te një tjetër. 


53. Tani, meqë ka një pafundësi universesh të mundshme në 
idetë e Zotit dhe meqë nga to mund të ekzistojë vetëm një, 
duhet që të ketë një arsye të mjaftueshme të zgjedhjes së 
Zotit që e përcakton drejt njërit më parë se drejt tjetrit. 


D Pra: kombinimi i të gjitha të mundshmeve (të pafundmeve) në 
të gjitha mënyrat (e pafundme) të mundshme, mundëson një 
ekuacion që pranon zgjidhje të pafundme: aktualiteti i njërës nga 
ato zgjidhje duhet të përligjet a priori, nga realizimi më i madhi 
bashkëmundësive. Edhe këtu, optimizmi lajbnician shfaqet si 
postulat, postulati i çdo filozofie racionaliste. 


54. Dhe kjo arsye nuk mund të gjendet kund tjetër përpos tek 
volia, tek gradat e përsomërisë që ato botë përmbajnë, pasi 
çdo e mundshme ka të drejtë të mëtojë ekzistencën për 
arsye të përsosmërisë që përmbart), 


1 Pasi ekzistenca është complicatio. 


55. Dhe pikërisht kjo është arsyeja e ekzistencës së më të mirës 
PS tyre, që Zoti e njeh nëpërmjet Urtësisë, e zgjedh falë 
Mirësisë dhe e prodhon falë Fuqisë së tij. 

56. Tashti, kjo lidhje ose kjo përshtatje e të gjitha gjërave të 
krijuara me secilën dhe për secilën nga gjithë të tjerat, 
bën që çdo substancë e thjeshtë të ketë marrëdhënie që 
shprehin të gjitha të tjerat dhe që, si pasojë, të jetë një 
pasqyrë e përhershme e gjallë e universit. 


57. Dhe sikurse një qytet i pamë nga vende të ndryshme duket 
krejt ndryshe dhe është si i shumëfishuar perspektivisht, 
kështu ndodh që, për shkak të shumësisë së pafundme të 
substancave të thjeshta, të ketë po aq universe të ndryshme 
që nuk janë tjetër pra vetëmse perspektivat e një qyteti të 
vetëm sipas pikëvështrimeve të çdo monade. 


58. Dhe ky është mjeti për të fituar varietetin më të madh 
të mundshëm, por me rendin më të madh të mundshëm: 
është mjeti për të fituar sa më shumë përsosmëri që është 
e mundur. 


59. Pos kësaj, është vetëm kjo hipotezë (që unë guxoj ta quaj 
të demonstruar) që e nxjerr në pah si duhet madhështinë 
e Zotit. E ka përnjohur Bayle tek fjalori i tij (tek zëri 
“Rorarius”) duke bërë vërejtje, ose madje duke qenë i 
tunduar me besue se unë i atribuoja më shumë se ç'duhet 
Zotit, dhe më shumë nga çështë e mundur. Por ai nuk 
ka mundur të ndajshtojë asnjë arsye që ta shkoqiste përse 
ajo harmoni universale, e cila bën që cilado substancë të 
shprehë saktësisht çdo substancë tjetër nëpërmjet raportit 
që mban me të, duhet të jetë e pamundur. 


60. Nga ana tjetër, nga kjo që sapo thashë shihen arsyet 4 
priori për shkak të të cilave gjërat nuk mund të shkojnë 
ndryshe: Zoti në fakt, duke rregulluar gjithçka, ka mbajtur 


në konsideratë çdo pjesë, dhe veçanërisht çdo monadë, që, 

duke pasur një natyrë përshfaqëse, nuk mund të kufizohet 
në asgjë që e detyron të përshtaqë vetëm një anë të gjërave, 
në të vërtetë, kjo përshfaqje, në detaj e tërë universit, është 
vetëm konfuze dhe mund të dallohet vetëm në një pjesë 
të vogël nga gjërat, pra në ato që janë ose më të afërtat 
ose më të mëdhatë në lidhje me secilën nga monadat, 
përndryshe çdo monadë do t'ishte një hyjni. Jo tek objekti, 
por te ndryshimi i njohjes së objektit aty monadat janë të 
kufizuara. Shkojnë të gjitha përçartazi drejt pafundësinë, 
drejt gjithkafit, por janë të kufizuara dhe të diferencuara 
përmes gradave të perceptimeve të dalluara. 


Të përbërat përkojnë me të thjeshtat. Njëmend: meqë 
gjithçka është e plotë, çka e bën tërë natyrën (materien) të 
lidhur: dhe meqë tek e plota çdo lëvizje bën ndonjë efekt 
mbi trupat e largët në përpjesëtim me largësinë, asodore që 
çdo trup pëson veprimin jo vetëm prej atyre që e prekin, por 
përmes tyre edhe nga ata që prekin të parët, me të cilët ai 
është në kontak të drejtëpërdrejtë, rrjedh që ky komunikim 
mbërrin në çfarëdo largësie. Për pasojë çdo trup preket nga 
gjithçka që ndodh në univers, në mënyë që Ai,i cili sheh 
gjithçka, mund të lexojë tek kushdo atë çka ndodh kudo, si 
edhe atë që ka ndodhur e do të ndodhë, duke njohur në të 
tashmen atë që është larg si në kohë ashtu dhe në hapsirë: 
gvurrvola navrta thoshte Hipokrati O, 


” Lajbnici sheh rrokjen universale të këtij ligji të caciio in distano 
(femd2), që njëherësh Njutoni ia aplikonte gravitetit universal. 
Për Lajbnicin ai është i mundshëm në sajë të plotnisë së universit 
dhe të irrealitetit të boshit, koncepte me prejardhje nga fizika € 
lashtë greke. Që ky mekanizëm të mos duket në kontradiktë më 
metafizikën lajbniciane, duhet menduar se ai është simbolik, pasi i 
përket trupave, të cilët, duke qenë pafundësisht të përbërë, nuk japin 
një njohje plotësisht adeguate, por vetëm simbolike. 

62. Kështu, megjithëse çdo monadë e krijuar përshfaq tërë 


universin, ajo përshfaq më dallueshëm trupin që ibashkohet 
më në veçanti dhe entelekinë e të cilit ajo përbën: dhe 
meqë ky trup shpreh tërë universin për shkak të Beje së 
tërë lëndës në plotni, dhe fryma, duke përshfaqur këtë trup 
që i përket në mënyrë të veçantë, përshfaq tërë universin. 


63. Trupi, që i përket një monade, e cila është entelekia ose 


64. 


fryma e tij, përbën me entelekinë atë që mund të quhet 
një qenie e gjallë, dhe me frymën atë që mund të quhet 
një frymor. Mirëpo trupi i një qenieje të gjallë ose i një 
frymori është gjithmonë organik: njëmend, meqë çdo 
monadë është në mënyrën e vet një pasqyrë e universit, 
dhe meqë universi rregullohet nga një rend i përsosur, 
është e nevojshme që të ketë një rend edhe në qenien që e 
përshfaq, pra në perceptimet e frymës, dhe për pasojë në 
trupin sipas të cilit universi përshfaqet në të. 


Kështu çdo trup organik prej qenieje të gjallë është 
njëfarë makine hyjnore, ose autome natyrore, që i tejkalon 
pafundësisht të gjithë automat artificiale. Pasi një makinë, 
e bërë me art nga njeriu, nuk është një makinë në çdo pjesë 
të “saj: për shembull dhëmbi i një rrote tunxhi ka pjesë 
ose fragmente që nuk janë më per ne asgjë artificiale dhe 
nuk kanë më asgjë që ka karakter makine në raport me 
përdorimin për cilin makina qe destinuar. Por makinat e 
Natyrës, pra trupat e gjallë, janë gjithmonë makina edhe në 
pjesët e tyre më të vogla, edhe duke u ndarë pafundësisht. 
Këtu qëndron dallimi mes Natyrës dhe Artit, pra mes artit 
hyjnor dhe artit tonë”. 


D Ideja se frymorët janë si automa më se të përsosura (hyjnore) është 
e Kartezit dhe ka mbetur në tërë kartezianizmin, e lidhur me 

përpjekjen për ta reduktuar të gjithë Natyrën në eres extensar pra në 
mekanizëm. Lajbnici e merr atë por në një kuptim të ri, duke futur 
konceptin e organizmit, të karakterizuar nga një lidhje e pafundme 
pjesësh përreth një qendre, të vendosura dhe të organizuara 
teleologjikisht. Kjo teori e Lajbnicit mbeti gjatë themeli filozofik i 


shkencave biologjike, dhe i dallimit të tyre nga fiziko-matematiket. 


65. Dhe Autori i Natyrës ka mundur ta praktikojë këtë artific 


hyjnor dhe pafundësisht të mrekullueshëm, pasi çdo pjesë 
e materies nuk është vetëm e ndashme në pafundësi, siç e 
kanë pranuar edhe antikët, por në akt po ashtu e nënndarë 
pafund, çdo pjesë në pjesë nga të cilat secila ka ndonjë 
lëvizje të vetën: përndryshe do ishte e pamundur që çdo 
pjesë materie të mund të shprehte tërë universin. 


66. Nga kjo shihet se në çdo pjesë minimale të lëndës ka një 


botë krijesash: qenie të gjalla, frymorë, enteleki, frymë. 


67. Çdo pjesë lënde mund të konceptohet si një kopësht plot 


68. 


lule dhe një gjol plot peshq. Por çdo degë e pemës, çdo 
gjymtyrë e kafshës, çdo pikël e lëngjeve të saj, është prapë 
një kopësht a gjol i atillë —. 


D Kjo intuitë nuk do t'ju duket e çuditshme, nëse mendoni për 
rezultatet e vëzhgimit mikroskopik që e ka gjetur ajrin ujin etj. të 
populluar me mikroorganizma. 


Dhe megjithëse toka dhe ajri të ndërkallur mes bimëve 
të kopështit, ose uji i ndërkallur mes peshqve të gjolit, 
nuk janë as bimë as peshk, prapë edhe ato përmbajnë 
sosh, zakonisht, por zakonisht në një imtësi që janë të 
paperceptueshme për ne. 


69. Kësodore në univers nuk ka asgjë të palavruar të shterpët 


të vdekur, nuk ka Kaos apo konfuzion përpos në dukje, 

pakashumë siç do të paraqitej një gjol në një largësi të tillë 
që të shihej vetëm lëvizja e ngatërruar dhe, simethanë 
, 


gëlimi i peshqve në gjol, pa dalluar vetë peshqit. 


70. Kësodore shikojmë se çdo trup i gjallë ka një enteleki 
dominuese, që tek kafsha është fryma, por anëtarët e këtij 
trupi të gjallë janë plot me qenie të tjera të gjalla, bimë 
frymore, secila prej të cilave ka mandej entelekinë ose 
frymën e vet dominuese. 


71. Por ama nuk duhet të imagjinojmë, siç kanë bërë disa që e 
kanë interpretuar keq mendimin tim, se çdo frymë ka një 
masë apo një pjesë matericje të vetën apo të bashkuar me 
veten përgjithnjë, e për pasojë të qenkesh padrone qeniesh 
të tjera inferiore të destinuara për t'i shërbyer asaj. Njëmend 
të gjithë trupat janë në një rrjedhje të vazhdueshme, porsi 
lumenj, ku vazhdimisht hyjnë e dalin pjesë. 


72. Kështu fryma nuk ndryshon trup përpos që pak nga pak 
e gradualisht, në mënyrë që ajo nuk është kurrë krejt 
befasisht pa organet e sajj ka shpesh metamorfozë tek 
frymorët, kurrë metempsikozë, as shpërmigrim shpirtash: 
dhe as nuk ka frymë të ndara tërësisht, as xhindë pa trup. 
Vetëm Zoti është plotësisht i shkëputur. 


73. Kjo bën që të mos ketë kurrë as gjenerim të plotë, as, me të 
drejtë, vdekje të përsosur, që qëndron në ndarjen e shpirtit. 
Ajo që quajmë gjenerim janë zhvillime dhe rritje, kështu 
ajo çka quajmë etë vdekur, janë mballoma dhe pakësime. 


7A. Filozofët janë gjendur në siklet të madh rreth origjinës 
së formave, entelekive apo frymëve: por tani — qysh kur, 
nëpërmjet kërkimesh të sakta mbi bimët insektet dhe 

76. 


TË. 


78. 

frymorët, është vënë re se trupat organikë të Natyrës kurrë 
nuk janë të prodhuar nga një Kaos apo nga një kalbje, 
por gjithmonë nga fara, në të cilat gjendej pa dyshim një 
paraformim — është gjykuar se jo vetëm trupi organik ishte 
sakaq para ngjizjes, por edhe se te ky trup kishte një frymë, 
dhe, me një fjalë, vetë frymori: dhe se për shkak të ngjizjes 
ky frymor është vetëm i prirur për një transformim të madh 
që mund ta bëjë të bëhet frymor i një lloji tjetër. Diçka e 
tillë shihet edhe jashtë gjenerimit: si atëherë kur krimbat 
bëhen miza e vemjet bëhen flutura. 


Frymorët, nga të cilët disa janë të ngritur në nivelin e 
frymorëve më të mëdhenj nëpërmjet ngjizjes, mund të 
quhen spermatikë, por ata që mes tyre, mbeten në llojin e 
vet, pra pjesa më e madhe, lindin shumohen e vdesin si 
frymorët e mëdhenj, dhe numri i të zgjedhurve, që kalojnë 
në një teatër më të madh, është mjaft i vogël. 


Por kjo nuk është veçse gjysma e së vërtetës, unë pra kam 
gjykuar, që, nëse frymori nuk fillon natyrshëm, as për të 
mbaruar s'mbaron natyrshëm. Dhe që jo vetëm nuk do 
ketë gjenerim, por as shkatërrim total, as vdekje në sensin 
rigoroz. Këto arsyetime a posteriori që rrjedhin nga përvoja 
përkojnë përsosmërisht me parimet e mia të deduktuara 4 
priori, si më sipër. 


Kështu, pra, mund të thuhet se jo vetëm fryma (pasqyrë e një 
universi të pashkatërrueshëm) është e pashkatërrueshme, 
por vetë frymori, megjithëse makina që e përbën shpesh 
humbet apo fiton lëkurë organike. 


Këto parime më kanë lejuar të shpjegoj natyrisht 
bashkimin, ose më mirë përkueshmërinë e frymës dhe të 

trupit organik. Fryma ndjek ligjet e veta, trupi po ashtu 
ndjek të vetat, dhe takohen falë harmonisë së paracaktuar 
mes të gjitha substancave, pasi ato janë të gjitha përshfaqje 
të të njejtit univers. 


79. Frymët veprojnë sipas ligjeve të shkaqeve finale nëpërmjet 


ndjeteve, qëllimeve e mjeteve. Trupat veprojnë sipas ligjeve 
të shkaqeve efiçiente ose lëvizjeve. Dhe dy mbretëritë, ajo 
e shkaqeve efiçente dhe ajo e shkaqeve finale, janë mes tyre 
harmonike. 


80. Dekarti ka pranuar se frymët nuk mund t'i transmetojnë 


81. 


forcë trupave, pasi te materia gjendet gjithmonë po ajo sasi 
force. Megjithatë ka besuar se fryma mund ta ndryshonte 
drejtimin e trupave. Kjo ngaqë në kohën e tij nuk njihej 
akoma ligji natyror që kërkon ruajtjen edhe të të njëjtit kah 
të gjithsejtë të materies. Po ta kishte vënë re këtë ligj, do të 
kishte përfunduar edhe ai në sistemin tim të harmonisë së 
paracaktuar. 


Ky sistem bën që trupat të veprojnë a thua se (për hipotezë 
të pamundur) të mos kishte frymë, frymët të veprojnë si të 
mos kishte trupa, dhe të dyja palët të veprojnë sikur njëra 
të ndikonte mbi tjetrën. 


IX. Qytetii Zotit 


82. Sa i takon shpirtrave ose frymëve racionale, megjithëse ne 


- gjejmë që, në fund, e njëjta gjë vlen për të gjithë gjallesat 
dhe frymorët, siç sapo thamë, pra që frymori e fryma vetëm 
me botën kanë një fillim dhe gjithmonë vetëm me botën 

një fund, pavarësisht kësaj, ka, tek frymorët e arsyeshëm, 
diçka të veçantë: frymorët e tyre të vegjël spermatikë, 
derisa nuk janë tjetër përpos kësaj, kanë vetëm frymë të 
zakonshme dhe ndjesore, por sapo ata që, simethënë, kanë 
qenë zgjedhur, mbërrijnë, përmes një ngjizjeje aktuale, tek 
natyra njerëzore, frymët e tyre ndjesore janë të ngritura në 
rangun e arsyes dhe tek prerogativa e shpirtrave. 


Mes diferencave të tjera që ekzistojnë mes frymëve 
të zakonshme dhe shpirtrave, të cilat pjesërisht i kam 
ekspozuar, është edhe kjo: frymët në përgjithësi janë 
pasqyra të gjalla ose imazhe të universit të krijesave, por 
shpirtrat janë edhe imazhe të vetë hyjnisë, ose të Autorit 
të Natyrës”, të aftë me e njohë sistemin e universit dhe 
me imitue disi përmes shkëndijash arkitektonike, meqë 
çdo shpirt, në logun e vet, është një hyjni e vogël. 


D Pra: monadat poshtërane pasqyrojnë botën në përndryshimin e saj 
fenomenor (xnatura naturatan e G. Brunos dhe Spinozës), shpirtrat 
në strukturat e saj a priori (natura naturansv). 


84. Është ajo që bën që shpirtrat të jenë të zotët me hy në një 


85. 


Farë Shoqëriet me Zotin, dhe që është në lidhje me ta, jo 
vetëm ajo çka një shpikës është kundrejt Makinës së tij (si 
Zoti është në raport me krijesat e tjera), por edhe ajo çka 
një Princ është ndaj të nënshtruarve të tij e gjithaq si një 
atë ndaj fëmijëve të tij. 


Nga kjo është e lehtë të konkludohet se të gjithë këto 
shpirtra të bashkuar përbëjnë qytetin e Zotit, ose shtetin më 
të persosur të mundshëm nën monarkun më të përsosur. 





6 Në gjuhët latine shoqëria” rrjedh nga socio”: ortak, ndryshe nga shqipja: 


ku rrjedh nga shoku - mik. 

86. Ky qytet i Zotit, kjo monarki përnjëmend universale, 


87. 


është një botë morale në botën natyrore, dhe gjithsa më 
sublime e hyjnore gjendet në veprat e Zotit. Aty qëndron 
me të vërtetë lavdia e Zotit, pasi nuk do kishte fare lavdi, 
sikur madhështia dhe mirësia e tij të mos njiheshin e të 
admiroheshin nga shpirtrat, është edhe në raport me këtë 
qytet hyjnor që është mirësia në kuptimin e mirëfilltë 
teksa urtësia e tij dhe fuqia e tij shkëlqejnë kudo), 


, 


D Kulmi i ndërgjegjes është moraliteti, pra xAmor Dei intellectualis 
(Spinoza), prej të cilit shpirtrat, duke u ngritur nga Arsyeja, jo vetëm 
ndjejnë mirësinë e krijimit, por bëhen bashkëpërgjegjës në të. Ideja 
e “Qytetit të Zotity është agustiniane. 


Siç kemi përcaktuar këtu sipër, një Harmoni të përsosur 
mes dy Mibretërish Natyrore, njëra nga shkaqet efiçiente, 
tjetra nga shkaqet finale, ne duhet të zbulojmë një harmoni 
tjetër mes mbretërisë fizike të natyrës dhe mbretërisë 
morale të Faljes, ose, mes Zotit të konsideruar si Arkitekt 
të Makinës së universit, dhe Zotit të konsideruar si 


Monark i qytetit hyjnor të shpirtrave. 


88. Nga kjo harmoni varet ajo se gjërat çojnë tek falja përmes 


89. 


vetë rrugëve të natyrës, dhe që ky glob për shembull, 
duhet të shkatërrohet dhe riparohet në rrugë natyrore 
në momentet kur e kërkon qeveria e shpirtrave: për të 
ndëshkuar këta, për të shpërblyer ata. 


Mund të themi gjithashtu Zoti si Arkitekt e plotëson në 
gjithçka Zotin si Legjislator, dhe që kështu mëkatet duhet 
t'i mbartin me vete dënimet përmes rendit të natyrës falë 
vetë strukturës mekanike të gjërave, dhe që barazimisht 
veprimet e mira do mbartin me vete shpërblimet në rrugë 

mekanike në raport me trupat, megjithëse mund dhe nuk 
duhet të ndodhë gjithmonë menjëherë. 


90. Në fund, nën këtë qeveri të përkryer, nuk do ketë kurrë një 
veprim të mirë pa shpërblim, një ligësi pa ndëshkim, dhe 
gjithçka duhet të përmbyllet në të mirën e të mirëve, ose 
të atyre që nuk janë aspak të pakënaqur në këtë shtet të 
madh, që ia besojnë Projës” pasi kanë bërë detyrën e tyre 
dhe që duan e imitojnë siç duhet autorin e çdo të mire, 
që provojnë kënaqësi nga konsiderimi i përsosmërive të 
tij sipas natyrës së dashurisë së kulluar të vërtetë, që na jep 
kënaqësi përmes lumturisë së atyre që duam. Kjo është 
ajo që i shtyn personat e urtë e virtuozë të angazhohen 
në gjithçka që duhet konform vullnetit hyjnor të 
paramenduar apo pararendës, dhe të kënaqemi gjithsesi 
për atë që Zoti sjell direkt përmes vullnetit të tij të fshehtë, 
konsekuente e vendimtare, duke pranuar se, sikur të mund 
të kuptonim mjaftueshëm rendin e universit, do të gjenim 
që ai i tejkalon të gjitha supozimet e më të urtëve, dhe 
që është e pamundur ta bëjmë më të mirë nga sa është, 
jo vetëm për të tërën në përgjithësi, por edhe për ne vetë 
në veçanti, nëse jemi të lidhur siç duhet me autorin e së 
tërës, jo vetëm si arkitekt e shkak efiçient i qenies sonë, 
por edhe si mjeshtri ynë e shkak final që duhet të përbëjë 
tërë qëllimin e vullnetit tonë dhe të vetmin që mund të na 
bëjë të lumtur). 


T Proja na duket forma më e mirë e “providencës” që në traditën e klerikëve 
të Veriut quhet edhe “provania”. Proja, që rrjedh nga “me ruejtë”, jeton 
ende sot në shprehjen gegë “Pro zot” “Pro shenjt...” dhe e nxjerr në 
mënyrë të përsosur shprehjen “Dio vede e provvede” - Zoti vron dhe 


pron. Ish.: A. C.J 

0) Lumturia është vetë përsosmëria — dhe përsosmëria qëndron në 
ngritjen tek camor Dei intellectualis (të derivuar nga qartësia e 
dallimi më i madh) — pra nga moraliteti, që është përnjohje e lirë 
e ligjit (pra nuk mund të rrjedhë pos nga ndërgjegja e racionalitetit 
të tij). 











